Azərbaycanın enerji qənaəti sahəsindəki ilk addımları: həvəsləndirmə, çətinliklər və perspektivlər - EU NEIGHBOURS east\nAzərbaycan enerji ehtiyatlarının mövcudluğu ilə heç bir problem ilə üzləşmir: ölkə neft və qaz hasilatının hesabına daxili tələbatını tam ödəyir.\nEnerjitəminetməsi meyarına görə Azərbaycan dünyada ən yüksək göstəricilərə nail olan ölkələrdən biridir: burada enerji resurslarının istehsalı daxili tələbatı düz 4 dəfə üstələyir.\nBununla belə, ölkə daxilində enerji istehlakı da Avropa dövlətlərindəki göstəricilərdən qat-qat yüksəkdir ki, bu da mövcud ehtiyatların istifadəsinin aşağı səviyyədə olduğunu ğöstərir. Demək olar ki, enerji ehtiyatların nəhəng həcmləri boş yerə axıb gedir.\nMəsələn, 2015-ci ili götürək: bu dövr ərzində ölkədə cəmi 14,3 Mtoe (neft ekvivalentində olan şərti yanacaq) istehlak olunmuşdur. Enerji istehlakının hesablanmasıyla, ildə adam başına 1,49 Mtoe düşür. Müqayisədə, bu miqdar Boeing 737-800 ilə Bakıdan Tehrana uçuş üçün kifayət edərdi. Bu rəqəmləri, Azərbaycanın Dövlət Statistika Komitəsinə istinadən, Beynəlxalq Enerji Agentliyi gətirir.\nSon illər Azərbaycanda artıq belə bir anlayış formalaşıb ki, iqtisadiyyatın sabit inkişafının zəmanəti təbii ehtiyatların rasional istifadəsinə arxalanır.\nSon iki il ərzində bu istiqamətdəki işlər EU4Energy proqramı çərçivəsində aparılır ki. Bu proqram ölkədə enerji sektorundakı islahatların və dayanaqlı enerji siyasətinin formalaşmasının dəstəyinə yönəlibdir. Büdcəsi 21 mln. avro olan proqram Avropa İttifaqı tərəfindən maliyyələşdirilir və 2020 ilə qədərki dövrü əhatə edir.\nBu gün artiq Azərbaycanın enerji səmərəliliyi haqqında yeni qanun layihəsi hazirlanıb və Nazirlər Kabinetinə təqdim olunub. Milli fəaliyyət planının hazırlanmasını nəzərdə tutan bu sənəd sözügedən geniş sahədəki fəaliyyətin dəqiq mexanizminin tətbiqini nəzərdə tutub.\nBununla yanaşı, Azərbaycan mütəxəssisləri ölkədə enerji səmərəliliyi standartlarının tətbiqinin detalları ilə tanış olurlar. Belə ki, noyabrın sonunda Bakiya Avropa Komissiyasının TAIEX – Texniki yardım və məlumat mübadiləsi proqramının missiyası çərçivəsində enerji səmərəliliyi üzrə ekspertlər səfər etmişdirlər.\nAzərbaycanın Energetika nazirliyi ilə birgə ölkənin profil qurumlarının mütəxəssisləri üçün iki günlük seminar keçirilmişdir.\nEnerjinin ən böyük istehlakçısı – Mənzil sektoru\nÖlkədə istilik enerjisinin əsas istehlakçısı mənzil sektorudur, hansının ki ehtiyacları təbii qaz hesabına ödənilir. Demək ki, məhz o, enerji istehlakının enməsi potensialını özündə cəmləşdirir.\nTAIEX-in ekspertləri Jerar Lipinski (Polşa) və Suada Mustaybeqoviç (Xorvatiya) mənzil sektorundakı enerji səmərəliliyi prinsiplərinin tətbiqi üzrə öz ölkələrinin təcrübələri ilə bölüşdülər.\nOnların sözlərinə görə, 15-20 il bundan əvvəl Avropanın cənubi-şərq ölkələrində enerji səmərəliliyi anlayışı bu gün Azərbaycanda olan qədər uzaq idi. İnsanlar bunların mahiyyətinə varmırdılar, çoxu isə bu barədə heç düşünmürdü.\n“Biz genişmiqyaslı məlumat kampaniyası təşkil etdik”, – Suada Mustaybeqoviç, Zaqrebdəki enerji səmrəliliyi və ətraf mühitin qorunması üzrə Fondun mütəxəssisi belə deyir.\n“Nəticələr isə göz qabağında idi. TV-ə təkcə bir evin nümunəsində istilik sisteminin yeniləndirilməsi onu nə dərəcədə isti və rahat etdiyini görəndən sonra, insanlar bizə dayanmadan zəng vurmağa başladılar. Onlar, öz evlərində də bu cür imkanların mümkünlüyü və bu prosesin maliyyə dəstəyi ilə maraqlanırdılar”.\nMəsələn, köhnə televizoru yeni, yəni enerjieffektivli televizorla əvəz edərkən, siz daha çox enerji qənaət edə bilərsiniz. Sovet vaxtlarının “Rubini” 270 Vt -la işləyərkən, A ++ reytinqli müasir modellər cəmi 40-70 Vt-a yaxın işlədirlər. “İnsanlar bu məsələnin nə dərəcədə vacib olduğunu anlamalıdırlar. Bu anlayış olmadan, bütün başqa tədbirlərin lazımi qədər təsiri olmayacaq”, – bunu qeyd edərək, Suada Mustaybeqoviç əlavə edir ki, bu gün Xorvatiyanın, demək olar ki, hər bir sakini enerji səmərəliliyi məsələlərinə maksimal dərəcədə diqqətlə yanaşır, çünki bunun elə özü üçün əlverişliliyini yaxşı başa düşür.\nEvlərində istiliyi təmin etməklə yanaşı, kommunal xərclərin xeyli azalması da sakinlər üçün həvəsləndirici bir faktor ola bilər. Suada Mustaybeqoviçin sözlərinə görə, Xorvatiyanın mənzil sektorundakı enerji itkilərinin göstəricisini 50%-dən 80%-ə qədər azaltmaq mümkün olmuşdur.\nEnerji səmərəliliyi üzrə fondların yaradılması\nPolşanın Milli araşdırmalar və inkişaf mərkəzinin eksperti Jerar Lipinski belə hesab edir ki, ölkəsində artıq 20 ildir fəaliyyət göstərən Termal müasirləşdirməyə və yenidənqurmaya yardım fondunun nümünəsini nəzərə alaraq, Enerji səmərəliliyinə yönələn tədbirlərə dəstək fondunnun yaradılması effektiv addım ola bilərdi.\nYaxşı təcrübə nümunəsi kimi Polşadaki ətraf mühitin qorunması və su ehtiyatlarin idarəedilməsi üzrə Milli fondun fəaliyyətini gətirmək olar, lakin onun əhatə dairəsi təkcə enerji səmərəliliyi məsələləri ilə kifayətlənmir.\n“Fond, fiziki və hüquqi şəxslərin evlərinin, maşınlarının və başqa obyektlərinin enerji səmərəliliyi standartlarına cavab vermədiyinə görə ödənişləri hesabına doldurularaq, dövlət büdcəsi üçün yük kəsb etmir. Fondun vəsaitləri enerjiyə qənaət təşəbbüsləri layihələrinə yönəlir”, – Jerar Lipinski belə deyir.\n“Əslində, hər şey çox sadədir. Standartlara uyğunsuzluq nə qədər yuksəkdirsə, ödənişlər də bir o qədər çoxdur”, – bunu qeyd edərək, ekspert əlavə edir ki, ölkəsi bazar iqtisadiyyatına keçdikdən sonra, 1989-cu ildə mənzil sektorundakı enerji sərfiyyatını 30-40% azaltmaq mümkün olmuşdur.\nBuna oxşar – Enerji səmərliliyi və ətraf mühitin qorunması üzrə fond 2003-cü ildən Xorvatiyada da fəaliyyət göstərir. Həmçinin, ölkədə mənzil təsərrüfatında istilik sisteminin modernləşdirilməsi prosesinin asanlaşdırılması məqsədi ilə qanuna bəzi dəyişiklikləri qəbul olunmuşdur. Əvəllər yaşayış binasında istilik sisteminin modernləşdirilməsi tədbirləri sakinlərin 100%-nin razılığı ilə aparılırdırsa, indi bu rəqəm 51%-ə endirilib.\nSuada Mustaybeqoviç qeyd edir ki, Fond vətəndaşlara və dövlət birliklərinə istilik sistemlərinin modernləşdirilməsi üçün vəsaitləri qrant şəklində, özəl şirkətlərə isə 2 illik komissiyasız kredit şəklində ayırır. Subsidiyaları almaq üçün tələb olunan əsas sənəd – konkret binanın enerji auditi üzrə rəyidir.\nTAIEX-in ekspertləri deyirlər ki, belə fondların fəaliyyət xırdalıqları, mövcud reallıqlar və tələbatlardan asılı olaraq, hər bir ölkədə fərqli ola bilər.\nMəsələn, Azərbaycanda artiq özündə neft sənayesindən olan gəlirləri cəmləşdirən Neft fondunun mövcudluğunu nəzərə alaraq, yenisinin yaradılmasına, bəlkə də, ehtiyac olmaya bilər, sadəcə bu fonddakı vəsaitlərin bir hissəsini enerji səmərəliliyi tələbatlarına yönəltmək olardı.\nEkspertlər vurğulayırlar ki, bu proses hərtərəfli və düşünülmüş yanaşma tələb edir, çünki uzunmüddətli perspektivdə ayrı-ayrı mənzillərin termal modernləşdirilməsi səmərəsiz ola bilər, və hətta binanın davamlılığına ziyan verə bilər.\nLipinski qeyd edir ki, mənzil sektorunda enerji səmərəliliyinə yönəlmiş tədbirlərə keçidin ilk mərhələsində olan ölkə üçün əsas çətinlik lazımi işlərin aparılmasının maliyyə təminatı və ümumilikdə, bütün sxemin uyğunlaşdırılmış işindən ibarətdir.\n“Problem müxtəlif qurum və şirkətlər arasında yeni məsuliyyət və vəzifələri düzgün paylaşdırmaq məsələlərində yarana bilər. Nəzərə alsaq ki, əvəllər bu cür fəaliyyətlə məşğul olan yox idi, ölkədə lazımi əlaqə və tərəfdaşlar da mövcud deyil. Deməli, bütün bunları sıfırdan başlamaq lazımdır”, – Jerar Lipinski belə deyir.\nAzərbaycanın mənzil sektorudakı vəziyyət\nAzərbaycanda mənzil fondu, o cümlədən, köhnə və yeni binalarının çoxu, enerji effektivliyi baxımından tamamilə qeyri-səmərəlidir.\n“Enerji qənaəti sahəsindəki dünya standartlarına tam və ya heç olmasa qismən cavab verə biləcək binalar, demək olar ki, mövcud deyil”, – bunu BMTİP-in enerji səmərəliliyi üzrə layisininə cəlb edilmiş ekspert Nazim Məmmədov deyir.\n2013-2014-cü illərdə Aİ tərəfindən maliyyələşdirilən pilot layihələrdən birinin çərçivəsində Bakıda iki tip yaşayış binalarında keçirilən enerji auditi onu göstərdi ki, keyfiyyətli istilik izolyasiyası binaların istifadə etdiyi enerjini 50-70%-ni qənaət edə bilərdi.\nBu, binaların birində – sovet tipli “doqquzmərtəbədə” enerjinin illik istehlakının hər bir kvadrat metrə 208-210 kVt/saatdan 102-105 kVt/saatda qədər azalması demək idi.\nBu gün Azərbaycanda yalnız ayrı-ayrı yaşayış və ictimai binalarda termik izolyasiyası üzrə pilot layihələr icra olunur. Belə ki, 2017-ci ildə BMTİP-nın layihəsi çərçivəsində Sumqayıtda və Bakının iki qəsəbəsində Dövlət Neft Şirkətinin – SOCAR-ın 6 xidmət binası modernləşdirilmişdir. Bu binalarda enerji sərfiyyatını 30% azaltmaq mümkün olmuşdur. Çexiya Respublikasının səfirliyi tərəfindən həyata keçirilən başqa bir pilot layihəsi bu yaxınlarda Şamaxa tərəfdə yerləşən kənd məktəblərinin birində başa çatmışdı. Orada enerji sərfiyyatının azalması 50% təşkil etmişdir.\nNazim Məmmədovun sözlərinə görə, son iki il ərzində bəzi özəl şirkətlər tikintinin gedişatında enerjiqənaətləndirici texnologiyaların istifadə etməsinə üstünlük verir, lakin belə binalar o qədər də çox deyil, və bütün tədbirlər nəticə etibarı ilə mənzilin maya dəyərinə təsir göstərir.\nAzərbaycan Dövlət Memarlıq və İnşaat Universitetinin professoru Nurməmməd Məmmədovun dediyinə görə, Bakıda təkcə yaşayış binalarının xarıcı əhatə konstruksiyalarının istilikqorunma tədbirlərinin hesabına istilik enerjisini 45-55% qənaət etmək mümkündür. İstilik, ventilyasiya, havanın kondisionerləşdirilməsi və isti su təchizatı sistemlərində isə enerjinin qənaət potensialının 35% cəmləşdirilmişdir.\nBununla yanaşı, digər spesifik arxitektur həllər də mövcuddur. Belə ki, bir birindən ayrı yerləşən binalar əvəzinə, bloklaşdırılmış binaların tikintisi enerji səmərəliliyini 10-12%, binanın korpusunun 12 metrdən 18 metrə qədər genləşdirilməsi – 10%, çox sıxlaşdırılmış tikintidə bir qədər aşağı mərtəbəlilik isə – 5%-ə qədər yüksəltməyə qadirdir.\nGöründüyü kimi, üzərində işləniləsi məsələlər elə də az deyil. Və enerjinin qənaətinə yönələn tədbirlərin həyatə keçirilməsində həm Azərbaycan dövləti, həm də ölkəmizin vətəndaşları maraqındadır: birincisi – ona görə ki, enerjinin azad olunan həcmini ixraca yönəltmək mümkünlüyünə görə, bu da, sözsüz ki, çox gəlirli məsələdir; ikincilər isə – ona görə ki, hamı isti evdə yaşamaqla, buna daha az pul sərf etmək istəyir.


Sayları artdıqca, narazılıqlar da artır » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nSayları artdıqca, narazılıqlar da artır\n06 Avqust 2019, 10:00 10460\nAzərbaycan Turizm Assosiasiyası (AZTA) turistləri şirkət seçimində daha diqqətli olmağa çağırır. Bu barədə AZTA rəhbəri Nahid Bağırov deyib. Onun sözlərinə görə, son zamanlar Assosiasiyaya şirkətlərin keyfiyyətsiz və məsuliyyətsiz fəaliyyətləri ilə bağlı şikayətlərin sayı durmadan artır: "Hazırda sektorda idarəetmə mexanizmlərinin olmamağı turistlər üçün ciddi problemlər yaradır, eləcə də sektorun imicinə ziyan vurur. Bütün baş verənləri nəzərə alaraq, turistləri şirkət seçərkən daha diqqətli olmağa, yalnız tanınmış və kifayət qədər müştəri bazası olan şirkətlərlə əməkdaşlıq etməyi tövsiyə edirik”.\nMaraqlıdır, turizmin günü gündən inkişaf etdiyi, şirkətlərin kəmiyyət baxımından sayının artdığı bir dövrdə, keyfiyyət hansı səviyyədədir, kəmiyyətlə keyfiyyət arasındakı mütənasibliyi necə tənzimləmək olar? Görünən odur ki, turizm şirkətlərinin sayı artır. Amma eyni zamanda turistlərin narazılığı da artır. Bu da onunla bağlıdır ki, turizm şirkətlərinə nəzarət mexanizmi yoxdur. Nəzarət mexanizminin olmamağı isə bəzilərini işə məsuliyyətsiz yanaşması ilə bitir. Nəticədə isə Azərbaycanın turizm sferasının imici zədələnir.\nTurizm üzrə ekspert Rüfət Məmmədov bildirdi ki, turizm şirkətlərinin gəlmə turizmin inkişafında rolu böyükdür: "Ölkənin beynəlxalq turizm bazarında tanıdılması məhz həmin şirkətlərin vasitəsi ilə həyata keçirilir. Son iki ildə Azərbaycan gəlmə turizmi üçün daha da əlverişli olub. Bu istiqamətdə ölkəmizə turistlərin cəlb edilməsində səyahət şirkətləri və tur operatorlarının üzərinə böyük yük düşür. Onların fəaliyyətləri nəticəsində Azərbaycan beynəlxalq turizm marşrutunda vacib ölkəyə çevrilib. Bu da turizm ilə məşğul olan müəssisələr üçün perspektivlidir. Rəsmi statistikaya nəzər salsaq, Azərbaycanda 2016-cı ildə 272 səyahət şirkəti və tur operator fəaliyyət göstərib. Ötən illərdə isə bu rəqəm artmaqda davam edib. Çünki digər sahələrə nəzərən səyahət şirkətinin fəaliyyətə başlaması az kapital tələb edir. Az miqdarda sərmayəyə sahib olan sahibkarlar üçün bu sahə daha cəzbedici olur. Lakin unutmamaq lazımdır ki, turizm bir xidmət sektorudur və bu sektorda müştəri məmnuniyyəti ön plandadır”.\nEkspert hesab edir ki, turizm şirkətləri ilk olaraq xidmətin keyfiyyətinə önəm verməlidirlər: "Keyfiyyətli xidmətə etibarlılıq, nəzakət, kommunikasiya, təhlükəsizlik, müştərini başa düşmək, əlçatanlıq, və s. kimi amillər daxildir. Bu amilləri nəzərə alaraq öz fəaliyyətini təşkil edən səyahət şirkətləri müştərilərini daim məmnun edəcək. Təbiidir ki, yuxarıda sadalanan amilləri yerinə yetirmək üçün keyfiyyətli işçilərə ehtiyac var. O da məlumdur ki, turizm sahəsi mövsümü xarakter daşıyır. Bu da qəbul edilmiş işçilərin mövsümü olaraq işə alınmasına səbəb olur. Lakin həmin işçilər mövsümündən asılı olmayaraq təlimləndirilməlidirlər. Təlimlər isə əsasən müştəri ilə necə ünsiyyət qurulmalıdır, müştəri məmnuniyyəti, narazı müştəri, ortaya çıxan problemlərin ən qısa vaxtda müştərini narazı salmayacaq şəkildə həll edilməsi kimi vacib məsələləri əhatə etməlidir. Xidmət keyfiyyətinin səviyyəsi səyahət şirkətinin bazar payı, xitab etdiyi bazar seqmenti və öz strukturundan asılıdır. Bəzi səyahət şirkətləri sadəcə, xarici turistlərə bilet satmaqla məşğuldur. Digərləri yalnız turların təşkili istiqamətində fəaliyyət göstərir. Burada əsas məqam odur ki, biz artıq dünya turizm bazarına daxil olmuşuq. Səyahət şirkətləri davamlı inkişafa nail olmaq istəyirlərsə, fəaliyyət spektrlərini genişləndirməli və bazar paylarını artırmalıdırlar. Bu da yalnız və yalnız sadalanan amilləri nəzərə alaraq keyfiyyətli xidmət təqdim etməklə mümkündür”.\n"Luna Travel” turizm agentliyinin direktoru Rəhman Quliyev turizm şirkətlərinin artmasının həm mənfi, həm də müsbət tərəfləri olduğunu deyir: "Yaxşı cəhət odur ki, yeni iş yerləri açılır, bir-iki nəfər çörək pulu qazanır. Amma mənfi tərəflər də var. Gəlin bir baxaq, Azərbaycanda açıqlanan sayda turizm şirkəti var, ya yox? Bu gün normal ofisi, işçi heyəti olan, keyfiyyətli xidmət təqdim edən 70-80 turizm şirkəti tapmaq mümkündür. Qalanları qeyri-normal şəraitdə işləyirlər. Yəni turizmi müəyyən qədər bilən hər kəs yaxşı qazanc əldə etmək üçün şirkət açır. Evdə oturur və sosial şəbəkələrdə şirkətini reklam edir. Həmin adam yer, işçi üçün pul vermir, vergi ödəmir. Artım bu şəkildə baş verir. Buna nəzarət etmək çətindir. Lisenziyanın ləğvindən sonra belə şirkətlər çoxaldı. Cənab Prezident işsizliyin aradan götürülməsi, sahibkarlığa dəstək üçün lisenziyalaşmanın ləğvi haqqında qərar vermişdi. Amma bəziləri bundan sui-istifadə etdi. Turizm əməkdaşı savadlı və peşəkar olmalıdır”.\nAgentliyin direktoru insanlara tövsiyə edir ki, əgər bu tip xidmətdən istifadə etmək istəyirlərsə, bunu həmin turizm şirkətinə gedərək, real, üzbəüz danışıqla etsinlər: "Xidmətin kim tərəfindən həyata keçirildiyini, hansı şərtlərlə aparıldığını, pulu hara ödədiyini, sabah bir problem yarananda gedib hansı qapını döyəcəyini bilsin. Sosial şəbəkədə vergi ödəyicisi olmayan o qədər turizm şirkətləri var ki, onlar saxta reklamla məşğul olurlar. Bunlar hamısı aldadıcı vasitələrdir. Gedib real olaraq şirkətin təklif etdiyi xidmətlərlə maraqlanmaq, müqavilə bağlayıb, ödənişi edib, qəbz almaq lazımdı. Hətta mən məsləhət görərdim ki, müştəri turizm şirkətinin VÖEN-ni də yoxlasın. Proses hüquqi baxımdan da bu şəkildə həyata keçirilməlidir”.


Yubileyiniz mübarək, Şəhla xanım! » www.tezadlar.az\n...Heç kim bu dünyaya əbəs yerə gəlməyib. Hər kəsin öz təyinatı, hər təyinatın öz mahiyyəti var. Və bu təyinatların arasında mahiyyətinə görə alimlər ən yüksəkdə dururlar. Necə deyərlər, alimlər Tanrının sevimli bəndələridir. Bunu öz rəsulunun dili ilə bəşəriyyətə çatdıran da, elə Tanrı olub: “Alimin qələminin mürəkkəbi şəhid qanına bərabərdir”...


Yaradılış 22 | Onlayn Müqəddəs Kitab | Yeni dünya tərcüməsi\nİbrahimə İshaqı qurban gətirmək buyrulur (1—19)\nİbrahimin övladı vasitəsilə xeyir-bərəkət (15—18)\nRəfəqənin ailəsi (20—24)\n22 Bu əhvalatın üstündən bir müddət keçəndən sonra Allah İbrahimin imanını sınağa çəkdi.+ O: «Ey İbrahim!» — deyə çağırdı. İbrahim cavab verdi: «Bəli, ya Rəbb!» 2 Allah dedi: «Canın qədər sevdiyin yeganə oğlun+ İshaqı+ götür, Muriyyə+ torpağına get. Orada sənə göstərəcəyim dağda oğlunu qurban gətir*». 3 İbrahim səhər sübhdən qalxıb ulağını palanladı. Özü ilə iki nökərini və oğlu İshaqı götürdü. Yandırma qurbanı üçün odun yardı və durub Allahın dediyi yerə yollandı. 4 Üçüncü gün başını qaldıranda uzaqdan həmin yeri gördü. 5 İbrahim nökərlərinə dedi: «Siz ulaqla burada qalın, oğlumla mən isə ora gedək, ibadət edib qayıdacağıq». 6 İbrahim yandırma qurbanı üçün götürdüyü odunu oğlu İshaqın kürəyinə şələlədi. Özü isə odu və bıçağı götürdü və birlikdə getdilər. 7 Yolda İshaq İbrahimi çağırdı: «Ata!» O: «Eşidirəm, oğlum», — deyə cavab verdi. «Odumuz da var, odunumuz da, bəs yandırma qurbanı üçün qoyun hanı?» 8 İbrahim dedi: «Yandırma qurbanı üçün qoyunu Allah Özü yetirəcək,+ oğlum». Onlar yollarına davam etdilər. 9 Nəhayət, Allahın göstərdiyi yerə gəlib çıxdılar. İbrahim orada qurbangah düzəldib odunları üstünə yığdı və oğlu İshaqın əl-qolunu bağlayıb qurbangaha, odunların üstünə uzatdı.+ 10 Sonra əl atıb bıçağı götürdü ki, oğlunu qurban gətirsin.+ 11 Amma Yehovanın mələyi göydən onu çağırdı: «İbrahim, İbrahim!» O: «Bəli!» — deyə səsləndi. 12 «Uşağa heç nə eləmə. İndi bildim ki, sən Allahdan qorxursan, çünki öz yeganə oğlunu Məndən əsirgəmədin».+ 13 Onda İbrahim baxıb arxada buynuzları kola ilişmiş bir qoç gördü. Gedib qoçu gətirdi və oğlunun əvəzinə yandırma qurbanı kimi təqdim etdi. 14 İbrahim o yerin adını Yehova-Yire* qoydu. Buna görə də indiyəcən belə deyirlər: «Yehova Öz dağında yetirəcək».+ 15 Yehovanın mələyi göydən ikinci dəfə səslənib İbrahimə dedi: 16 «Yehova belə deyir: “Varlığıma and içirəm+ ki, yeganə oğlunu əsirgəmədiyin+ üçün 17 səni mübarək qılacağam, övladlarını* göydəki ulduzlar, dəniz sahilindəki qum dənələri qədər çoxaldacağam.+ Sənin övladların düşmən şəhərlərini* zəbt edəcək.+ 18 Yer üzünün bütün xalqları sənin övladın*+ vasitəsilə mübarək olacaq, çünki sən Mənim sözümə qulaq asdın”».+ 19 Bundan sonra İbrahim nökərlərinin yanına qayıtdı. Onlar qalxıb birlikdə Biir-Səbaya geri döndülər. İbrahim Biir-Səbada+ yaşadı. 20 Bir müddət sonra İbrahimə xəbər çatdırdılar ki, qardaşı Nahurun+ da Milqədən oğulları olub: 21 ilki Uz, onun qardaşı Buz, Aramın atası Qamuil, 22 Xəsəd, Xəzuh, Fildəş, Yədləf və Bətuil+. 23 Bətuil Rəfəqənin+ atası idi. İbrahimin qardaşı Nahurun Milqədən bu səkkiz oğlu dünyaya gəlmişdi. 24 Cariyəsi Rümahdan da onun Təbah, Qaham, Tahaş və Məkah adında oğulları olmuşdu.\n^ Hərfən: yandırma qurbanı kimi təqdim et.\n^ Mənası: Yehova yetirəcək, Yehova tədbir görəcək.\n^ Hərfən: darvazalarını.


Deprecated: preg_replace(): The /e modifier is deprecated, use preg_replace_callback instead in /home/davam/public_html/engine/modules/show.full.php on line 292 davam.az - BÜTÖV AZƏRBAYCAN ADINA! > Çap səhifəsi > Nərimanov rayonunda silahlı şəxs saxlanılıb\ndavam.az - BÜTÖV AZƏRBAYCAN ADINA! > Gündəm, Hüquq > Nərimanov rayonunda silahlı şəxs saxlanılıb\nNərimanov Rayon Polis İdarəsinin 18-ci polis şöbəsinin əməkdaşları əllərdə qanunsuz saxlanılan odlu silah-sursatın aşkarlanması məqsədilə növbəti uğurlu əməliyyat keçiriblər.\nŞöbədə onun üzərində şəxsi axtarış aparılan zaman “Revolver” tipli tapança və iki patron aşkarlanaraq maddi sübut kimi götürülüb. Saxlanılan şəxs silah-sursatı bir müddət əvvəl qəbiristanlıqdan tapdığını və həmin gündən bəri polisə könüllü təhvil verməyərək üzərində daşıdığını bildirib.\nFaktla bağlı Nərimanov Rayon Polis İdarəsinin istintaq şöbəsində cinayət işi başlanılıb. A.Cəfərzadə barəsində Nərimanov Rayon Məhkəməsinin qərarı ilə üç ay müddətinə həbs qətimkan tədbiri seçilib.


Bugün 2020-03-31 11:59\nAkademik Milli Dram Teatrı mövsümü “Qarabağnamə” ilə açacaq\nAzərbaycan Dövlət Akademik Milli Dram Teatrı yeni teatr mövsümünü sentyabrın 18-də görkəmli yazıçı-dramaturq İlyas Əfəndiyevin “Hökmdar və qızı” pyesi əsasında hazırlanmış “Qarabağnamə” tamaşası ilə açacaq.\nTeatrın mətbuat xidmətindən Azadinform-a bildirilib ki, səhnə əsərinin quruluşçu rejissoru Xalq Artisti Mərahim Fərzəlibəyov, quruluşçu rəssamı İsmayıl Məmmədovdur. Tamaşa teatrın repertuarında xüsusi yer tutan, aktual mövzulu səhnə əsərlərindəndir. Torpaqlarımızın 20 faizinin işğal altında olduğu bir məqamda bu tamaşa olduqca aktual səslənir.\nQeyd edək ki, səhnə əsərində əsas rolları Xalq artistləri Rafiq Əzimov, Firəngiz Mütəllimova, Hacı İsmayılov, Ramiz Məlik, Əməkdar artistlər Kazım Abdullayev, Elxan Quliyev, Əjdər Həmidov, Əli Nurzadə, Aslan Şirin, aktyorlar Şəhla Əliqızı, Rövşən Kərimduxt, Anar Heybətov, Sərdar Rüstəmov və başqaları ifa edəcəklər.\nKateqoriya : CƏMİYYƏT Baxış sayı : 1000\nƏlil şəxslərin və şəhid ailələrinin...


“Azərbaycan önümüzü kəsmişdi” - Nikola Lazetiçdən yığmaya çağırış\n“Püşkatmanın nəticəsindən razıyam. Çox çətin ola bilərdi, ancaq eyni zamanda torbadan daha asan komandalar da çıxarmaq mümkün idi”.\nApasport.az saytının məlumatına görə, bunu Serbiya millisinin sabiq hücumçusu Nikola Lazetiç DÇ-2022-nin seçmə mərhələsində komandanın düşdüyü qrupu dəyərləndirərkən deyib.\nSerbiya Futbol Assosiasiyası tərəfindən aşağı yaş qrupu üzrə milli komandaların direktoru vəzifəsinə gətirilən Nikola Lazetiç yer aldıqları A qrupunda şanslarının olduğunu düşünür: “Kağız üzərində final mərhələsinə vəsiqə qazanmaq şansının real olduğunu görmək xoşdur. Seçmə mərhələyə iddialı qoşulmaq və mümkün olan ən yaxşı nəticəyə ümid bəsləmək vacibdir. Komandamızın bu qrupdakı potensialı ilə bağlı çox nikbinəm”.\n42 yaşlı mütəxəssis qrupda, xüsusən də, Azərbaycan millisinə qarşı diqqətli olmağın vacibliyini vurğulayıb. O, 2003-cü il fevralın 12-də AVRO-2004-ün seçmə mərhələsində 2:2 hesabı ilə nəticələnən Serbiya və Monteneqro – Azərbaycan matçı ilə bağlı acı xatirələrini bölüşüb: “Bizim dövrümüzdə məhz Azərbaycan millisi ilə oyunlardakı itkilər önümüzü kəsmişdi. Bu, kağız üzərində yazılanların müasir futbolda mühüm rol oynamadığının ən yaxşı sübutudur. Favoritlər heç vaxt arxayınlaşmamalı və hər bir rəqibi mütləq dəyərləndirməlidir. Oyunlar istəklə qazanılır, heç kimin özünü öncədən qalib elan etməsinə icazə verilmir. Azərbaycanla Podqoritsadakı matçda çox xoşagəlməz təcrübə yaşadıq. Mənim də qol vurduğum görüşdə 2:0 öndə olsaq da, qələbə qazana bilmədik. Bu təcrübə bizə baha başa gəldi. Çünki Avropa çempionatına vəsiqə yolunda qızıl xallar itirdik. Ümid edirəm ki, mən və o vəziyyətdən keçən oyunçularımızın əksəriyyəti hazırkı millinin diqqətini Azərbaycana qarşı görüşlərdə onları gözləyən tələlərə yönəldə biləcəyik. Əminəm ki, bundan maksimum dərəcədə istifadə edəcəklər”.\nQeyd edək ki, Serbiya A qrupunda Azərbaycanla yanaşı, Portuqaliya, İrlandiya və Lüksemburqla mübarizə aparacaq.


Aprel döyüşləri haqqında 3 il sonra uydurulan yalan – “Mülki ermənilərə işgəncə verilib”\nErməni millət vəkili Sos Avetisyan Avropa Şurası Parlament Assambleyasındakı çıxışında Azərbaycanın ünvanına yeni böhtanlar səsləndirib.\nModerator.az erməni mənbələrinə istinadən xəbər verir ki, çıxışında ölkəmizi terroru dəstəkləyən dövlət olduğunu vurğulayan S.Avetisyan, 2016-cı ilin aprel döyüşlərində azərbaycanlıların mülki ermənilərə işgəncə verdiyini iddia edib. O, qeyd edib ki, “işgəncəyə məruz qalan” insanların savaşla heç bir əlaqəsi olmayıb.\nS.Avetisyanın səsləndirdiyi digər fikirlər də Azərbaycanın vəhşi, zorsakı obrazının formalaşmasına hesablanıb.\nMəlumat üçün qeyd edək ki, ermənilər bu günə qədər aprel döyüşləri ilə bağlı çoxsaylı yalanlar səsləndirsələr də, bu döyülərdə mülki ermənilərə işgəncə verilməsi ilə bağlı heç bir iddia irəli sürməyiblər. Aprel döyüşlərindən 3 il sonra erməni millət vəkilinin birdən-birə belə bir iddia ilə çıxış etməsi erməni böhtan maşınının fasiləsiz olaraq çalışdığını, nə dərəcədə inandırıcı olub-olmamasından asılı olmayaraq, Azərbaycanı ləkələyə biləcək hər cür böhtandan maksimum istifadə etməyə çalışdığını göstərir.\nXatırladaq ki, nəinki aprel döyşülərində, ümumiyyətlə Qarabağ müharibəsində Azərbaycan ordusu heç bir mülki erməniyə qarşı zorakılıq sərgiləməyib. Əksinə, minlərlə mülki azərbaycanlını kütləvi qətliyama məruz qoyan ermənilər onlara qarşı dəhşətli amansızlıqlar sərgiləyib, qadınları, qocaları, azyaşlı uşaqları ən ağır işgəncələrlə ölümə məhkum edib.


‘Mercedes’in loqosu üzərində qara parça\n2021, 28 Sentyabr, çərşənbə axşamı, Bakı vaxtı 01:46\nİstanbuldakı son bomba hücumundan kadr\nİyun ayı Türkiyə üçün ağır keçir. Bir yandan hər zamankı müttəfiqinin onu soyqırımda ittiham etməsi, bir yandan da kürd terrorçularının hücumları. Ancaq Türkiyə liderlərinin və hökumətyönlü jurnalistlərinin əcaib və bəzən hətta təhqiramiz çıxışları vəziyyətin düzəlməsinə xidmət etmir.\nÖtən bazar günü Türkiyə prezidenti Recep Tayyip Erdoğan uşaq doğmaqdansa karyeranı seçən qadınları "yarıminsan" adlandırıb. Erdoğan üstəlik işləyən qadınlara öz qadınlıqlarını saxlamaq üçün məsləhət də verib: azı üç uşaq doğmalıdırlar.\nÇərşənbə axşamı isə hökumətypnlü "Güneş" qəzeti Almaniyanı İstanbulda baş vermiş bombalı hücumu törətmək üçün terrorçu şəbəkədən istifadə etməkdə günahlandırıb. Bu partlayış zamanı altı polis nəfəri və beş mülki şəxs həyatını itirmişdi.\n"Güneş" qəzeti iddia edir ki, Türkiyənin Almaniya parlamentinin qəbul etdiyi məlum qətnaməyə sərt cavabı onu belə bir addım atmağa təhrik edib.\nÇərşənbə günü Türkiyənin Xarici İşlər Naziri Mevlut Cavusoglu isə özünün Almaniyaya qarşı yönəlmiş çıxışında iddia edib ki, bu ölkənin azad mətbuatı da əslində azad deyil.\n“Almaniyada heç nə təsadüfün ixtiyarına buraxılmayıb. Recep Tayyip Erdoğana qarşı yazılmış qəzet başlıqlarının heç biri təsadüfi deyil. Almaniyada mətbuat azad deyil”, deyə dövlət xəbər agentliyi olan TNT Cavuşoglundan sitat gətirib.\nBu həftə Türkiyədə bir şəhərin meri özünün "Mercedes" markalı maşınında loqonun üzərini qara parça ilə örtüb. Bununla o, Almaniyada parlamentinin qəbul etdiyi məlum qətnaməyə etiraz edib. Bu xəbəri isə Turkish Minute saytı yayıb. Bu sayt martda Erdoğan rejiminin ingilisdilli Today’s Zaman nəşri üzərində nəzarəti ələ keçirməsindən sonra yaradılıb.\nErdoğan Muhammed Alinin yasından pərt və incik qayıtdı\nAB liderləri Erdogan-a cavab verir


HƏYAT BİR HƏDİYYƏ BİZLƏRƏ » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nBəzən hər şey mənasızlaşar, boğular kimi hiss edər insan özünü. Səni anlamayan, boş danışan boş baxan insanlarla nəticəsiz cümlələr paylaşmaq məcburiyyətində qalarsan. Ayrıla bilməzsən o mühitdən nə qədər istəsənsə də. Həyatın lazımlılığıdır bu, qurmuş olduğun nizamın gətirdikləridir. Danışar, danışarsan ağılın ürəyin başqa yerlərdə, başqa diyarlarda. Başqa zamanlarda, başqa məkanlarda olmaq istəyərsən həmişə. Bu ümidsiz bir səydir bilərsən amma istəyərsən də bir tərəfdən. Gözlərinə baxarsan ətrafındakıların. Fərqli bir işıq, fərqli bir bucaq tutmağa çalışarsan. Yoxdur təkrar təkrar baxsansa da. Bəlkə dəyişər bir gün deyə eyni gözlərə baxarsan üçün titrəyərək.\nOlması lazım olan, doğrusu belədir deyə bilinən şeylər vardır ya, qəlibləşmiş nizamın insanları edir hamımızı. Və xoşbəxtliyimizin sərhədləri də başqaları tərəfindən çəkilir. Bədbəxtliyimizi həyata, göstərmə haqqımız əlimizdən alınır. İçi fərqli xarici fərqli fərdlər halına gəlirik. İfadə edə bilmirik duyğularımızı. Eqoist olmamaq, sahib olduğumuz nemətlərin dəyərini bilməməklə günahlandırılırıq. Əslində necə hiss edirsənsə eləsindir. Zaman gəlir qışqıra,çağıra, mahnılar söyləmək gəlir içindən. Zaman gəlir ağlamaya bəhanə axtararsan, ən kiçik bir şeydə gözlərin islanar, dodaqların titrəyər. Bu fərqli bir şeydir, tərifi həqiqətən çətin. Bir dərdin, çətinliyin yoxkən belə ola bilər. İşdə mən o anlarda həmişə dənizi olan şəhərdə yaşamadığıma heyifləntrəm. Dəniz olsaydı ah, dəniz olsaydı...\nHəyat bir hədiyyə bizlərə bilirəm, həyatı və bizə verdiyi hər şeyi sevirəm. ..\n20 fevral 2011 17:26\n1 noyabr 2010 19:07\n30 oktyabr 2010 21:24\n29 oktyabr 2010 15:34


14 Avqust 2019, 07:47\nOnun səsinə ilk qiyməti Əhməd Bakıxanov və Hacıbaba Hüseynov veriblər. Onların qarşısında "Bayatı-Qacar” oxuyan gənc qız hər iki sənətkarın diqqətini cəlb edib. Sonralar təhsilini İncəsənət İnstitutunda davam etdirən Nəzakət Məmmədova bir müddət "Lalə” qızlar ansamblında çalışıb. 1968-ci ildə Opera və Balet Teatrına qəbul olunub və 1971-ci ildə tamaşaçılar qarşısına yeni Leylilərdən biri kimi çıxıb.\nNəzakət Məmmədova opera müğənnisi kimi parlaq istedadını nümayiş etdirib. Sürəyya Qacar, Həqiqət Rzayeva, Gülxar Həsənova kimi sənətkarlardan sonra Nəzakət Məmmədova Leyli obrazları arasında yeni bir səhifə açıb. O, "Rast”, "Qatar”, "Şahnaz”, "Segah” və digər muğamların, mahnı və təsniflərin mahir ifaçısı kimi tanınıb.AzVision.az


“Qarabağ”la oyunda təkcə 3 xal yox, 570 min avro qazandılar” | Futbolxeber.az\n“Oyundan əvvəlki vəziyyət, bilirsiniz, necə idi? Təsəvvür edin, bir neçə saatdan sonra yaxınlarınızdan birinin ad günüdür. Lakin həmin adam məhz yaxın adamların səhvi ucbatından yataqda xəstə yatır. Onu ayağa qaldırmaq öz əlinizdədir, sadəcə, bir az çalışmaq, dərdi tapmaq lazımdır. Eynilə APOEL kimi“.\nFutbolxeber.az-ın məlumatına görə, bu fikirlər philenews.com saytında yer alıb. Sayt APOEL-lə “Qarabağ“ arasında keçirilən son Avroliqa matçı (2:1) barədə bu qeydləri edib:\n“Qrup mübarizəsinə iki məğlubiyyətlə başlayıb işini çətinə salan “sarı-göylər”in taleyi öz əlində idi: “Qarabağ”la oyunlarda maksimum nəticə əldə etməli, qrupdan çıxmaq şanslarını yaxşılaşdırmalı, nəticədə ad günündə özünə möhtəşəm hədiyyə etməliydi. Hər iki oyunda inanılmaz xarakter göstərən Tomas Dollun komandası haqq etdiyi qələbəni qazandı.\nQazandıqları təkcə 3 xal yox, həm də 570 min avro oldu.İnsafən, bu pulun böyük hissəsi mükafat kimi Vid Beletsə verilməlidir. Hesab 1:0 azərbaycanlıların xeyrinə olanda sloveniyalı qapıçı ardıcıl üç dəfə komandasını 100 faizlik qoldan xilas etdi.\nBununla da komanda yoldaşlarına “ayılın” mesajını vermiş oldu. Beletsə nə verəcəklər, deyə bilmərəm. Amma “Sampdoriya”ya mütləq nəsə vermək lazımdı. Beletsin transfer hüquqlarını bu klubdan birdəfəlik almaq üçün“.


Ağır xəstə olan qıza aşiq olub, öz böyrəyini ona verir – Evlənəcəklər – Yenicag.Az\nAna Səhifə Dünya Ağır xəstə olan qıza aşiq olub, öz böyrəyini ona verir – Evlənəcəklər\nAğır xəstə olan qıza aşiq olub, öz böyrəyini ona verir - Evlənəcəklər\nYeni Çağ Media Qrupu – Sentyabr 20, 2017 - 00:44\nFələstinli gənc, dializ otağında görüb aşiq olduğu bir qıza böyrəyini verməyə hazırlaşır.\nYenicag.az xarici KİV-ə istinadən xəbər verir ki, Qəzzadan Emir Ebraş böyrək xəstəsi olan Safa Əl-Harazin ilə təxminən 4 ay öncə çalışdığı dializ mərkəzində tanış olub. Qısa zamanda aşiq olan gənc, qıza həm evlilik, həm də böyrəyini bağışlamağı təklif edib. Harazin əvvəlcə tərəddüd etsə də, sonradan Ebraşın səmimiyyətinə inanıb və onun təkliflərini qəbul edib. Artıq onlar nişanlanıblar.\nSözügedən qız bu xəstəliyə 19 yaşında olarkən tutulub. Həmin vaxt anası öz böyrəyini ona bağışlasa da, cəmi 4 il keçdikdən sonra yenidən eyni problem ortaya çıxıb. O, İsrailin 2014-cü ildə Qəzzadakı hücumları nəticəsində qorxu və psixoloji sarsıntıdan belə xəstəliyə tutulub.\nHazırda evlilik hazırlığında olan gənclər eyni zamanda böyrək nəqli üçün də müxtəlif testlərdən keçirlər.\ndializ xəstəsi, Emir Ebraş, Fələstin, İsrail, Qəzza,


“Multikultural mühit yaratmağı bacarmışıq” – Müsahibə – Yenicag.Az\nAna Səhifə Müsahibə “Multikultural mühit yaratmağı bacarmışıq” – Müsahibə\n“Multikultural mühit yaratmağı bacarmışıq” – Müsahibə\nYeni Çağ Media Qrupu – Yanvar 25, 2016 - 11:35\n“Multikulturalizm ili”nin tarixi və sosial kökləri\n– Prezident İlham Əliyev 2016-cı ili Azərbaycanda “Multikulturalizm ili” elan edib. Sizcə, dövlət başçısının bu addımı atmasının səbəbi nədir?\n– Əvvəla, onu qeyd edim ki, qədim və zəngin tarixə malik olan ölkəmiz mədəniyyətlərin, sivilizasiyaların, dinlərin qovuşduğu məkanda yerləşməklə yanaşı, dinlərarası və sivilizasiyalararası münasibətlərin formalaşmasında özünün nümunəvi modeli ilə tanınır. Azərbaycanda dini və etnik zəmində heç bir qarşıdurma olmadığı tarixi faktdır və ənənə bu gün də dövlət siyasətimizin tərkib hissəsi kimi uğurla davam etdirilir. Eyni zamanda, biz xalq olaraq insanpərvərliyə xas normaları əzəldən yaşayışımıza, fəaliyyətimizə tətbiq etmişik, humanizmi özümüzə daimi istinadgah seçmişik. Ölkəmizin coğrafi mövqeyi dini, etnik zənginliyə səbəb olub ki, bunun da nəticəsində müxtəlif adətlərin, inancların mehribancasına qaynayıb-qarışdığı multikultural mühit yaratmağı bacarmışıq. Tarixin bütün dövrlərində ölkəmizdə bu gün multikulturalizm adlandırdığımız sosial münasibətin mövcudluğu və davamlılığını şərtləndirən, çağdaş dövrümüzdə belə, dünyanın bir sıra ölkələrinə hava, su qədər gərəkli olan çoxsaylı amillər olub. Bu amillərdən dinc birgəyaşayış ənənəsini, tolerantlıq, qarşılıqlı hörmət və ehtirama söykənən köklü münasibətləri örnək göstərə bilərik. Ulu öndər Heydər Əliyevin rəhbərliyi ilə Azərbaycan xalqının multikultural ənənələrinin qorunması sahəsində həyata keçirilən siyasi xətt hazırda prezident İlham Əliyev tərəfindən inamla davam və inkişaf etdirilir. Qeyd etməliyik ki, dövlət başçısının Azərbaycanda multikultural münasibətlərin inkişafı yönündə atdığı addımlar davamlı xarakter daşıyır. Ümumiyyətlə, hesab edirəm ki, prezident İlham Əliyevin “Ölkəmizdə multikulturalizm artıq alternativi olmayan həyat tərzinə çevrilib” fikri multikulturalizmin mahiyyət etibarilə Azərbaycanda, eləcə də multikulturalizmi gələcəkdə bəşəriyyətin inkişafının yeganə yolu hesab etməsi, bu anlayışın beynəlxalq əhəmiyyətini anlamaq baxımından bütün mətləblərə aydınlıq gətirir.\n– Ölkəmizdə dini və milli tolerantlıqla bağlı mövcud vəziyyəti necə qiymətləndirmək olar?\n– Qeyd etdiyim kimi, Azərbaycan tarixən müxtəlif dinlərin nümayəndələrinin birlikdə sülh və qardaşlıq mühitində yaşadığı bir dövlət olub. Azərbaycan əhalisinin 96 faizinin müsəlman olmasına baxmayaraq, bu gün burada məscidlərlə bərabər, kilsələr də, sinaqoqlar da fəaliyyət göstərir. Eyni zamanda, ölkə ərazisində mövcud olan islam dini abidələri ilə yanaşı, digər dinlərə aid ibadət ocaqları maddi-mənəvi irs kimi mühafizə edilir. Bakı şəhərində tikilmiş sinaqoq Avropada ən möhtəşəmlərdən sayılır. Rus pravoslav kilsəsi, katolik kilsəsi əzəmətinə və gözəlliyinə görə xristian ölkələrindəki kilsələrdən heç də geri qalmır. Azsaylı xalqların öz kimliyini qoruyub saxlaması üçün yüksək səviyyədə münbit şərait yaradılıb. Bütün bunlar multikulturalizmə dövlət tərəfindən verilən dəyərin göstəricisidir.\n– Azərbaycanda bu sahədə olan vəziyyət digər dünya ölkələrindən, xüsusilə Avropadan nə ilə fərqlənir?\n– Azərbaycanda minilliklər boyu dinc yanaşı yaşamış fərqli dil, din və mədəniyyət daşıyıcıları varlıqlarını günümüzədək qoruyub, hazırda isə cəmiyyətdə bu yöndə mövcud olan pozitiv münasibətə çox mühüm çalar – dövlət siyasəti əlavə olunub ki, bu da respublikamızda multikultural mühitin uğurlu perspektivlərini təmin edir. Lakin Qərb dünyasında təqdim olunan “multikulturalizm” isə həmin ölkələrə sığınmış qaçqın və ümumilikdə gəlmələrə olan hörmət və ehtiramdan deyil, sadəcə “dözümlü” münasibətdən ibarətdir desək, zənnimcə, yanılmarıq. Bəzi Qərb alimlərinin və siyasət adamlarının “multikulturalizm iflasa uğrayıb” kimi fikirlər səsləndirməsi buna əyani sübutdur. Təbii ki, həm regional, həm də qlobal miqyasda müxtəlif cəlbedici adlarla öz mədəniyyətlərinin dominantlığını təmin etməyi hədəfləyən, başqa mədəniyyət daşıyıcılarına assimilyasiya obyekti kimi baxan, cismani, yaxud mənəvi yöndə əritmək, yox etmək fəaliyyətlərini tarixən və çağdaş dövrümüzdə dövlət siyasətlərində ənənə halına çevirmiş eqoist təfəkkürlü qüvvələrin imitasiyalarını multikulturalizmi alternativsiz həyat tərzinə çevirmiş Azərbaycanla müqayisə etmək özlüyündə qüsurlu görünür.\n– Biz bu məsələdə dünyaya daha hansı töhfələr verə, nümunələrlə örnək ola bilərik?\n– Azərbaycan dövlət siyasətində tolerantlığın gerçək mahiyyətini göstərməklə hər bir ölkəyə örnək ola biləcək addım atıb. Ölkəmizin daxili və xarici siyasətində birgəyaşayış ənənəsi, multikulturalizm həmişə aparıcı rol oynayıb. Hazırda dünyada baş verən milli, dini, irqi zəmində münaqişələr dünya ölkələrində tolerant və multikulturalizm mühitinin yaranmasını zəruri edir. Məncə, bu ilin ölkəmizdə “Multikulturalizm ili” elan edilməsi dünyaya bir çağırışdır. Multikulturalizm və dözümlülük ənənələrini gündəlik yaşam tərzinə çevirən xalqımız üçün bu adi görünsə də, kənardan çox fərqli mənzərə canlanır. Çünki qeyd etdiyimiz kimi, multikulturalizm və tolerantlıq bu münasibətlərin mövcudluğunu iddia edən bir sıra ölkələrdə mahiyyətindən uzaq səciyyə daşıyır.\nNazirlər Kabinetində “Multikulturalizm ili” ilə bağlı Tədbirlər Planı hazırlanır\n– “Multikulturalizm ili” ilə əlaqədar DQİDK tərəfindən hansı tədbirlərin görülməsi nəzərdə tutulur?\n– Ümumiyyətlə, prezident İlham Əliyevin bu məsələ ilə bağlı imzaladığı sərəncama əsasən, Nazirlər Kabineti tərəfindən Bakı Beynəlxalq Multikulturalizm Mərkəzi, Mədəniyyət və Turizm Nazirliyi, Təhsil Nazirliyi, Dini Qurumlarla İş üzrə Dövlət Komitəsi və Milli Elmlər Akademiyasının təklifləri nəzərə alınaraq Tədbirlər Planı hazırlanır.\nDövlət Komitəsi tərəfindən təqdim edilən tədbirlər isə əsasən iki istiqamətdədir – ölkədaxili və beynəlxalq aləmə yönəlmiş tədbirlər. Bu Tədbirlər Planında il ərzində regionlarda “Azərbaycan xalqının tolerant və multikultural dəyərləri – tarixlik, varislik və müasirlik” adlı konfransların keçirilməsi nəzərdə tutulur. Eyni zamanda, dini tədris müəssisələrini, dini icmaları, dini konfessiyaları və ibadət evlərini əhatə edən tədbirlər keçirməyi planlaşdırırıq. Əslində, multikulturalizm və multikulturalizmin tərkib hissəsi olan tolerantlıqla bağlı bizim tərəfimizdən yerlərdə silsilə tədbirlər hər zaman keçirilib. Sadəcə olaraq, bu tədbirlər 2016-cı ildə özünün kulminasiya nöqtəsinə çatacaq. Biz ötən illərdə beynəlxalq tədbirlərimizi, tutaq ki, bizə yaxın ölkələrdə, eyni zamanda Azərbaycanın tolerantlıq, multikulturalizm modelinin təbliğ olunmasının zəruri olduğu ölkələrdə keçirirdiksə, bu il bu tədbirlər daha geniş coğrafiyanı əhatə edəcək.


Polsa sefirliyi viza almaq isteyen Azerbaycan vetendaslarina muraciet etdi - Azadliq Xeber\nPolsa sefirliyi viza almaq isteyen Azerbaycan vetendaslarina muraciet etdi\nPolşa səfirliyi viza almaq istəyən Azərbaycan vətəndaşlarına müraciət etdi\n18 Fevral, 2020 13:43 xeber – Polşada işləmək və ya təhsil almaq istəyən Azərbaycan və Türkmənistan vətəndaşlarına viza verilməsi üçün müraciətlərin qeydiyyatının aparılması prosedurunda dəyişikliklər edilib.\nBu barədə “Report”a Polşanın Azərbaycandakı səfilrliyindən məlumat verilib.\nBildirilib ki, bununla bağlı qərarı səfirliyin Konsulluq və Polşa diaspor şöbəsi qəbul edib.\nQeyd olunub ki, 2020-ci ilin fevralın 19-dan etibarən, e-konsulat sistemində milli viza üçün qeydiyyatdan keçməkdə çətinliklərlə üzləşən insanlar viza müraciətini təqdim etmək üçün [email protected] email ünvanına müraciət edə bilərlər.\nGöndərilən e-mail müraciətlərində aşağıdakı məlumatlar əks olunmalıdır:\n– ad və soyad\n– əlaqə telefonu\nİşləmək məqsədi ilə gedənlər üçün:\n– İş icazəsinin skan versiyası (iş icazəsi verilən gündən etibarən 90 gündən yuxarı ola bilməz!)\nTəhsil almaq məqsədi ilə gedənlər üçün:\n– bir əcnəbi vətəndaşın təhsil almasına, təhsilini davam etdirməsinə dair icazə verən sənədin skan versiyası (Elm və ali təhsil nazirinin 23 sentyabr 2019-cu il tarixli əmrinə əsasən əlavə)\nBildirilib ki, Konsulluq və Polşa Diaspor Şöbəsi tərəfindən qeyd olunan meyarlara cavab verməyən müraciətlərə baxılmayacaq və cavablandırılmayacaq:\n– Bir e-mail bir nəfər üçün (eyni şəxs haqqında dəfələrlə göndərilən müraciətlər nəzərə alınmayacaq);\n– Vasitəçilər/işəgötürənlər tərəfindən göndərilən sorğu-müraciətlərə cavab verilməyəcək;\n– Anketlərin qeydiyyatı zamanı texniki yardım göstərilmir;\nGün təyin olunduğu haqqda e-mail aldıqdan sonra bunları etmək lazımdır:\n1. https://secure2.e-konsulat.gov.pl daxil olmaq;\n2. MENU seçimində „Milli viza – Blankı doldurmaq” seçmək lazımdır;\n3. Viza müraciətini (anketi) doldurmaq, çap etmək və imzalamaq.\nSəfirliyin Konsulluq və Polşa diaspor şöbəsindən bildirilib ki, viza müraciətinin qəbul edilməsi və baxılması məsələsində heç bir vasitəçi təşkilatlar və viza prosedurlarında iştirak etməyən şəxslər ilə əməkdaşlıq etmir.\nBütün qeydiyyat pulsuzdur.


78 yaşında universitetə sənəd verdi - modern.az\n15 İyul 2019, 19:27 | DÜNYA\nÖzbəkistanın Anqor rayon sakini Mamatqul Berdialiyev ali təhsil almaq məqsədilə Daşkənd Dövlət Aqrar Universitetinin Termez filialına öz sənədlərini təqdim edib.\nModern.az xarici KİV-ə istinadən xəbər verir ki, ilk baxışda burada qeyri-adi bir şey görünməsə də, onu digərlərindən fərqləndirən cəhət 78 yaşında olmasıdır.\nPensiyaçı üç ixtisasdan birində təhsil almağı arzu edir: “Meyvəçilik və üzümçülük”, “Tərəvəzçilik, bağçılıq və kartofçuluq” və ya “İstixana təsərrüfatının təşkili və aparılması”.\nM.Berdialiyev ali təhsilini tamamladıqdan sonra kənd təsərrüfatı sahəsində çalışacağına ümid edir.\nXatırladaq ki, daha öncə digər bir ölkə sakini də - 72-yaşlı kişi eyni anda üç fərqli universitetə sənəd verib.


"Jazz Dünyası" - Xronika - Caz və kino 3 - Bakı "dodeskaden"i\nAdətən günün bu vaxtında musiqi mağazası boş olurdu. Piştaxtaya dirsəklənərək adəti üzrə sallaq bığlarını eşən Anar şüşə vitrinin o tayında küçədən keçənləri müşahidə edirdi. Anar saçları həmişə pırpız olan, yellənə-yellənə yeriyən Ziyanı da uzaqdan görmüşdü. Ziya mağazaya hay-küylə girdi:\n-- Savadsızlığı ləğv edənlərə eşq olsun! Anar, nə var nə yox, qardaş?\n- Elə bir yenilik yoxdur, hər şey köhnə qayda ilə davam edir. Sən niyə belə həyəcanlısan?\n- Heç, gedə-gedə bir mövzu üzərində düşünürdüm. Leyla xahiş edib ki, caz və kino musiqisi arasında əlaqə barədə bir məqalə yazım...\nAnar mağazanın vitrininə baxa-baxa soruşdu:\n- Bəlkə sənə bir köməyim dəyər? Məndə bəzi disklər var.\n- Yox, mənə lazım olanların səndə olmadığını yəqin bilirəm. Söhbət Azərbaycan kinosunda cazdan gedir.\n- Aha, Kukaytisin məqaləsinin davamı kimi?\n- Elədir, işi çətinləşdirən də odur ki, Kukaytis dünya kino ensiklopediyası əsasında bir növ zəfər yürüşü edib, yüzlərlə kino lentinin, rejissorların və kinoya çəkilmiş caz musiqiçilərinin adını çəkib… Bütün bunlardan sonra, üstəlik, Amerikada caz haqqında 13 milyon dollarlıq çoxseriyalı film çəkiləndən sonra mən deməliyəm ki, bəs, bizim Bakıda da kinoda caz var. Bəlkə də haçansa belə bir şey olub, amma indi bizdə kinonun özü yoxdur axı!\n- Dayan, Ziya, özündən çıxma. Axı kinoda caz musiqisinin yaranması özlüyündə, ən azı tarixi baxımdan, çox maraqlı ideyadır. Aydındır ki, 2005-ci ildə Salmanın "Lətif" filmi ilə bağlı eksperimenti boş yerdə yaranmamışdır, bunun bir təməli vardır.\n- Elədir, mən bu məsələni araşdırmışam. Doğrudan da, danışası söz az deyil. Bu əhvalat 40 il əvvəl baş verib. Hərçənd, əvvəlcə mən elə bilirdim ki, bu, daha çoxdan olub. Axı Tofiq Quliyevin və Rauf Hacıyevin kollektivləri hələ 40-cı illərdə caz musiqisi ifa edirdi. Bu bəstəkarlar özləri də kino musiqisi yazıblar. Amma sonra bu qənaətə gəldim ki, hər halda onların kollektivləri yaranan dövrdə caz hələ estradadan ayrılmamışdı.\n- Nə isə xatırlayıram – «ciddi» caz və «yüngül» estrada...\n- Elədir. Bu ayrılma prosesi 60-cı illərin əvvəllərində demək olar ki, bütün Sovet İttifaqında eyni vaxtda başlanmışdı. O vaxt caz mahnılardan, rəqslərdən ayrıldı və müstəqil improvizasiya kimi formalaşmağa başladı. Kiçik instrumental heyətlərlə işləyən musiqiçilər bunun öhdəsindən daha yaxşı gəlirdi. Məhz həmin illərdə bizim Rafiq Babayev caz kvarteti, Vaqif Mustafazadə isə trio yaratmışdı. Nisbətən az tanınmış heyətlərin isə sayı hesabı yox idi. Amma deyəsən, əsas mətləbdən uzaqlaşdım... Hə, caz ilə kinonun «Bakı görüşləri»nin tarixi 1965-ci ildə «cnəbi qız»" filmindən başlanır. Düzdür, bu filmi Odessa kinostudiyasının rejissorları Konstantin Juk və Aleksandr Serıy çəkmişdi, amma filmə musiqini bakılı Murad Kajlayev yazmışdır, onu həmin dövrdə Rafiq Babayevin rəhbərlik etdiyi «Qaya» ansamblı ifa etmişdi. «Qaya» bu filmin çəkilişlərində də iştirak etmişdi - teploxodda səfər epizodunda...\n- Sən bilirsənmi ki, Kajlayevin yazdığı məşhur «Konsertino» 1965-ci ildə Praqa caz festivalında mükafata layiq görülmüşdü. Hətta ABŞ-da Dyuk Ellinqtonun orkestri bu əsəri ifa etmişdi.\n- Belə de! Bax bunu bilmirdim. Ümumiyyətlə, Kajlayev caz kollektivləri üçün çox musiqi yazıb və elə buna görə də o, «Qaya» ilə bir neçə il məhsuldar əməkdaşlıq edib. «Əcnəbi qız» filmindən demək olar ki, dərhal sonra - 1966-cı ildə «Qaya» rejissor Rüfət Şabanovun «Xidmət lifti» filmində Azərbaycan kino ekranında göründü. Baş rolda Xuraman Qasımovanın çəkildiyi bu qısametrajlı film yəqin ki, yadında olar. O, dərhal populyarlaşdı. Filmin baş qəhrəmanının liftdə «Qaya» vokal kvarteti ilə görüşməsindən bəhs edən kiçik epizod bu filmə məxsusi bir ton vermişdi. Gördüyün kimi, indiyə qədər təsvir etdiklərimin hamısı caz ilə kinonun epizodik görüşləridir.\n- Caz ilə kinonun üzbəüz görüşü Oqtay Mirqasımovun «Azərbaycan haqqında etüd» adlı sənədli filmində baş vermişdi. 1969-cu ildə o, Oqtay Mirqasımov Rafiq Babayevə bu filmə musiqi yazmasın təklif etmişdi. Bu iş onların dostluğunun və çoxsaylı birgə layihələrinin başlanğıcı oldu. «Azərbaycan haqqında etüd» filmi Azərbaycan kino sənətində yeni bir mərhələnin başlanğıcı oldu - burada ilk dəfə olaraq videoyazı cığırının əvvəlindən axırına qədər caz ansamblının ifasında improvizə edilmiş musiqi səslənmişdir. O. Mirqasımov özünün «Gecə söhbəti» adlı növbəti sənədli filmində caza daha geniş meydan vermişdi - bu dəfə Rafiq Babayevin caz kvarteti filmin «baş qəhrəmanı»na çevrilir. Bu, bizim kino sənətində caz musiqiçisinin daxili aləminə nüfuz etmək və onun improvizəsində xarici aləmin obrazlarının necə əks olunduğunu izləmək üçün göstərilən ilk və təəssüf ki, həm də son cəhd oldu.\n- Mən onu da bilirəm ki, bəstəkarların çoxu onların kino musiqisini ifa etmək üçün Rafiq Babayevi dəvət edirdi. Kajlayevdən sonra növbəti birgə iş Eldar Quliyevin «Bir cənub şəhərində» kinofilminə (1969) Fərəc Qarayevin bəstələdiyi musiqinin ifa edilməsi oldu. Rafiq Babayev sonralar Aqşin Əlizadə, Firəngiz Əlizadə, Azər Dadaşov, Ruhəngiz Qasımova, Cavanşir Quliyev, Tofiq Quliyev, Xəyyam Mirzəzadə, Emin Sabitoğlu və daha neçə bəstəkarla işləmişdir. O özü 23 filmə musiqi yazmışdır. Bu barədə «Jazz dünyası» jurnalının 7-ci nömrəsindəki məqaləni yəqin ki, oxumuş olarsan.\nVaqif Mustafazadə də kinoda işləmişdir. Onun dörd sənədli filmə musiqi bəstələməsi məlumdur. 73-cü ildə «Etibarlı əllər» filmini rejissor Rauf Nağıyev, qalan üç filmi – «Naxışların yaddaşı» (1973), «Ovçu, vurma məni» (1977) və «Yay günləri» (1977) filmlərini isə Yalçın Əfəndiyev çəkmişdir. Bu da məlumdur ki, 1973-cü ildə Vaqif rejissor Əjdər İbrahimovun «Mosfilm» kinostudiyasında çəkilmiş «Ürək əhvalatları» adlı bədii filminə Arif Məlikovun bəstələdiyi musiqini yazdırmışdır...\n- Bu da sənin üçün material, - deyə Anar fikrini bildirdi, - sən isə deyirsən «yazmağa bir şey yoxdur».\n- Mən bunu yenə də deyirəm!! - Ziya özündən çıxdı, - axı istər Rafiq, istərsə də Vaqif özlərinin kino musiqisini caz musiqisi hesab etmirdilər. Elə indi də kino üçün musiqi yazan caz musiqiçiləri - Cəmil Əmirov, Salman Qənbərov, Səyavuş Kərimi belə hesab etmirlər. Özü də onlar haqlıdırlar! Bunun nəyi cazdır? Bunlar, sadəcə saundtreklərdir. Düzdür, sonralar bəzi mövzulardan caz kompozisiyalarında istifadə edilmişdir. Məsələn, Rafiq Babayevin etdiyi kimi, amma bu prosesin kinoya dəxli yoxdur...\nElə bu vaxt bir səs gəldi:\n- Salam, Anar!\nAnar və Ziya bu səsi eşitcək içəri gələn adama tərəf döndülər.\n- Oho, xoş gəlmisiniz! - Anar əl uzadıb bu səsin sahibi ilə görüşdü. - Ziya, bax bu adam sənə kömək edə bilər. Tanış ol - professor, filosof, psixiatr Böyükağa müəllim musiqinin böyük həvəskarıdır, özü də canlı ensiklopediyadır...\n- Dayan görək, ay Anar, - Böyükağa müəllim gülümsədi, - sən az qala mənə heykəl ucaltdın ki... yaxşı, sizə nə köməyim dəyə bilər?\n- Doktor, Ziya mənim dostumdur. Özü də jurnalistdir. İndi Azərbaycan kinosunda caz haqqında məqalə yazır...\nSaçlarına dən düşmüş bu saqqallı kişiyə maraqla baxaraq, onun psixiatrdan daha çox rəssama oxşadığını düşünən Ziya yenə öz bildiyini dedi:\n- Deyəsən, mən o məqaləni yazası olmadım, ona görə ki, yazmağa bir şey yoxdur. Biabırçılıqdır! Siz «Jazz dünyası» jurnalının əvvəlki nömrələrindəki məqalələri oxumusunuzmu? Biz bu mövzunu nə ilə davam etdirə bilərik? Mən. caz musiqiçilərinin kinoda iştirakı barədə bildiyim cüzi faktları Anara sadalamışam: bir-iki filmdə «Qaya» epizodik rollarda çəkilib və Kajlayevin musiqisi səslənib, R. Babayevlə bağlı «Gecə söhbəti» filmi, bir də Ruslan Səfərovun bu yaxınlarda çəkdiyi «Əlvida, mənim cənub şəhərim» filminə Səyavuş Kərimi musiqi bəstələyib. Həmin filmin bir epizodunda Şahin Növrəsli səhnədə ifa etdiyi yerdə çəkilib. Daha sonra Salman Qənbərovun, «Lətif» layihəsi, bir də caz musiqiçilərinin kino üçün musiqi bəstələməsi və onu ifa etməsi barədə informasiya var. Vəssalam, - Ziya qəmli-qəmli sözünü tamamladı.\nAnar fikirli halda peysərini qaşıdı:\n- Mənə elə gəlir ki, sən bu məsələyə çox məhdud mövqedən yanaşırsan. Problem ondan ibarətdir ki, sən zahiri atributrikaya - adlara, kəmiyyətə, müqayisələrə can atırsan. Amma çox güman ki, bu, yanlış yoldur. Məncə bizim kinoda cazın yaranması meyllərini izləmək daha maraqlı olardı. Siz mənimlə razısınızmı, doktor?\nBayaqdan bu söhbətə diqqətlə qulaq asan Böyükağa müəllim müəmmalı şəkildə gülümsədi:\n- Doğrudan da, mənim üçün bu daha maraqlı olardı.\n- Yaxşı, qoy belə olsun, - Ziya dilləndi, - bəs sizin dediyiniz o meylləri nəyə əsasən izləmək olar?\nHəkimin gözləri işıqlandı:\n- Bunu müxtəlif yollarla etmək olar. Axı caz ilə əlaqədar ilk filmlər təxminən ötən əsrin ortalarına aiddir. Bu dövrdə ən azı sovet məkanında kino sənətinin necə inkişaf etdiyini izləmək olardı. Məlumdur ki, həmin dövrdə həm Qərbi Avropa, həm də sovet kinosunda «yeni dalğa» deyilən bir proses gedirdi (italyan neorealizmini xatırlayaq). Bu dövrün səciyyəvi əlaməti olmuş zaman-məkan münasibətlərinə yeni yanaşmaya Andrey Tarkovski özünün «Zamandan tökmə heykəl» (Time Sculping) adlı kitabında çox dəqiq tərif vermişdir. Tarkovski belə hesab edirdi ki, filmdə zaman kateqoriyası ekranda və həmin kadrda baş verən hadisələrin hüdudundan kənara çıxmalı, konkret epizodun adi zaman hüdudları deyil, bilavasitə qavrayış obyekti olmalıdır.\nOnun təsəvvüründə rejissor gerçəkliyin qavranılmasının yeni versiyasını yaratmır, öz həyat fəlsəfəsini, konkret anın necə yaşandığını ifadə edir. Tarkovski öz nəzəriyyəsində Şərqin «susmaq» fəlsəfəsinə, «əbədi an» fəlsəfəsinə yaxınlaşır. Bu anda heç bir «mən» yoxdur, heç bir zaman kəsiyi anlayışı yoxdur. Burada nə keçmiş var, nə indi, nə də gələcək. Məşhur hind filosofu Rameş Balsekar demişkən, «Əbədi an əslində iztirab deməkdir. Bu anda heç kəs heç nəyə görə iztirab çəkmir. Dünyada yalnız indiki məqamda - bu saat və burada yaşanan iztirablar var». Lakin improvizə konsepsiyası da mövcuddur və bu konsepsiya cazın əsasını təşkil edir.\nBiz bu məsələyə başqa mövqedən də yanaşa bilərik. Ötən əsrin ortalarında yeni Vyana məktəbinin estetikasına və neoklassizmə bir növ cavab olaraq, klassik musiqinin inkişafı da musiqi əsərinin improvizə konsepsiyasına üz tutmuşdur. Şenberq, Stravinski və Xindemit öz əsərlərinin yaradıcı ifaçılar tərəfindən hər hansı şəkildə improvizə olunmasını qəbul etmir və partituranın yalnız mexaniki dəqiqliklə səsləndirilməsini tələb edirdilər.\nBuna görə də 50-ci illərdə neoklassizm aleatorika ilə əvəz ediləndə vaxtilə ən ritorik serial əsərlərin müəllifi olmuş Pyer Bulez «ədədi fetişizm»in tam fiaskoya uğramasını bəyan edərək improvizə ideyasını (aleator kompozisiya prinsipi məhz bu ideyaya əsaslanır) «sərbəst ölçülü musiqi aləminə sıçrayış» adlandırmışdı. Cazın məhz həmin illərdə geniş Avropa arenasına çıxması tamamilə qanunauyğun haldır.\nO ki qaldı Bakı caz məktəbinə, onu ümumiyyətlə klassik bəstəkarlıq məktəbindən kənar təsəvvür etmək olmaz. Biz ilk caz kollektivlərindən söhbət açanda həmişə Tofiq Quliyevi və Rauf Hacıyevi xatırlayırıq. Halbuki, onların hər ikisi bəstəkarlıq falultəsini bitirmişdir. Azərbaycan akademik musiqisinin əsasını qoymuş bəstəkarlar caza alüdə olmasalar da, onların demək olar ki, hamısı cazı dəstəkləyir, başa düşürdülər ki, bu «yabançı» musiqinin əsasını təşkil edən improvizə konsepsiyası muğuma ruhən çox yaxındır.\nBu baxımdan, Qara Qarayev xüsusi rol oynamışdır. Azərbaycanda cazla kinonun qovuşduğu axının mənsəbinə doğru getsək, bu axının başlanğıcında Qarayevin simasını görərik. Fikir verin, kinoda musiqinin improvizə konsepsiyasının təməlini qoyanların hamısı Qara Qarayevə yaxın insanlardır: Fərəc Qarayev - Qara Qarayevin oğlu, Murad Kajlayev - onun şagirdi, Oqtay Mirqasımov isə dayısı oğludur (yeri gəlmişkən, O.Mirqasımovun diplom işi - Q.Qarayev haqqında sənədli film 1969-cu ildə keçirilmiş beynəlxalq festivalda «Fipresi» mükafatına layiq görülmüşdür). Məlumdur ki, Q.Qarayev Vaqifin və Rafiqin caz təşəbbüslərini dəstəkləyirdi.\nBunu yəqin etmək üçün təkcə 1970-ci ildə respublika Bəstəkarlar İttifaqında bu iki ifaçının iştirakı ilə təşkil edilmiş ilk caz konsertini xatırlamaq kifayətdir. Həmin konserti Qarayev təşkil etmişdi. O, uzun müddət həmin konsertə hazırlaşmış, bu konserti idarə etmiş, sonra da bu təşəbbüsünə görə partiya cəzası almışdı. Lakin caz musiqisinin rəhbərlik tərəfindən qəbul edilməməsi Qarayevi heç vaxt bu yoldan döndərməmişdir. O, əsl yaradıcı sənətkar kimi intuitiv şəkildə hiss edirdi ki bəstəkarların yeni ğir tipi - ifaçı caz bəstəkarları yaranmaqdadar. Məhz bu cür bəstəkarlar - mən Vaqifi və Rafiqi nəzərdə tuturam - Azərbaycan kinosunda musiqinin improvizə konsepsiyasını müəyyən etmişlər. Beləliklə, kinonun musiqi obrazının əsasını həqiqət anı - iztirab anı təşkil edir.\nSalman Qənbərovun «Lətif» filmi ilə bağlı eksperimenti bu konsepsiyanı XXI əsr mövqeyindən inkişaf etdirmişdir. Bu ideyanın necə yarandığını bilirsinizmi? 2001-ci ildə Cahangir Səlimxanov «Ötən əsrin yeni musiqisi» adlı gözəl bir beynəlxalq fəstival təşkil etmişdi. Bu festivalın məqsədi müasir musiqi ilə incəsənətin başqa növlərinin əlaqəsini göstərmək idi. Səlimxanov və Ayaz Salayev Salmanın belə bir sintez yaratmasını - ötən əsrin əvvəllərində çəkilmiş səssiz filmin müasir dövrə uyğun tərzdə səsləndirilməsini təklif etmişdir. Əslində burada söhbət sadəcə oalraq filmin müasir ruhda səsləndirilməsindən yox, bədiilik anlayışının yenidən dərk edilməsindən gedir. Əsas məsələ budur ki, indi həmin filmdə improvizəyə yer var.\nBayaqdan dinməzcə qulaq asan Ziya söhbətin bu yerində özünü saxlaya bilmədi:\n- Düzdür, improvizəyə yer var, amma kino özü yoxdur! Mən sizinlə tam razılaşıram ki, Azərbaycanda cazla kinonun qovuşması prosesinin dərin və zəngin kökləri var. Lakin bu gün həmin zəmində nə yaranır? Axı bu «torpağı» alaq basıb! Hanı improvizə musiqisini görmə obrazları ilə tam halında birləşdirən bədii əsərlər? Hanı bizim dövrün fəlsəfəsini əks etdirən kino?!\nZiya Anarın görkəmindən özünün həddən artıq çılğınlıq etdiyini başa düşdü və utanaraq susdu. Anar vəziyyətdən çıxmaq üçün zarafatla dilləndi:\n- Fikir verməyin, doktor, bizim bu Ziya bir qədər əsəbi yoldaşdır.\n- Doğrudan? - Böyükağa müəllimin gözləri qıyıldı, - eybi yoxdur… Amma, - bu dəfə Böyükağa müəllim Ziyaya müraciət etdi: - Cavan oğlan, Sizin bu sualları verməyiniz onu göstərir ki, bizim incəsənətin münbit torpağında həyat var. Amma siz onu görmürsünüz. Bir məsələ də var ki, güllər, çiçəklər birdən-birə yaranmır, onlar əvvəlcə uzun müddət torpaqda qalır, sonra qönçə bağlayır və nəhayət, gül, çiçək açılır. Cəmi bir neçə gün ömrü olan gülün yetişməsi üçün bəzən aylarla vaxt tələb olunur. Mənim fikrimcə, bizim kino sənəti indiki dövrdə məhz yetişkənlik mərhələsindədir...\n- Hələ olmayan film… - Anar fikirli halda dilləndi.\n- Rain Sultanov öz yeni albomunu belə adlandırıb: «Hələ olmayan film»...\n- ... Bu adın mədəni kodunun translyasiyası çətin olub. Azərbaycanın mədəni narrativlərinin autentikliyi onların monomodallıqlarda: musiqidə audial, rəngkarlıqda vizual, rəqsdə kinestetik translyasiyasının asan olmasını nəzərdə tutur. Kino fenomeni isə intqeral sənəd növüdür. Və bu səbəbdən, mədəniyyətin kino vasitəsilə translyasiya edilməsi çox çətindir... Deyəsən, çox danışdım. Nərdivanı mənə gətir, ay Anar. Görürəm sənin o yuxarı rəflərində yeni disklər var.\n- Mən düşürərəm.\n- Yox, yox, özüm hamısına baxacam, - Böyükağa müəllim nərdivanla dırmaşdı.\n- Hə, necədir, - Anar Ziyaya yaxınlaşaraq asta səslə soruşdu, - bu material xoşuna gəlirmi?\n- Bilmirəm, - deyə Ziya cavab verdi, - indiki vaxtda bu alimnümalıq kimə lazımdır! İndiki dövrdə oxucuya materialı «qızardılmış» şəkildə verməlisən ki, çeynəməmiş udsun... Hərçənd, burada nəsə var. Deyəsən tapmışam! Bu yazı - iki uydurma qəhrəmanın diskussiyası şəklində olacaq! Hətta elə təsəvvür yaratmaq olar ki, hadisələr musiqi mağazasında baş verir...\n- Əsas məsələ odur ki, bu ideya üçün müəlliflik hüquqlarını rəsmiləşdirməyi unutmayasan, - Anar demək olar ki, ciddi tərzdə təklif etdi.\n- Mən məsləhət görərdim ki, hüquqlar barədə təsməyəsiniz, - Böyükağa müəllim nərdivanla düşə-düşə fikrini bildirdi, - bu ideyanın təqribən 200 yaşı var, onu alman bəstəkarı Robert Şuman fikirləşib tapmış və özünün «Neue Zeitschrift für Musik» adlı musiqi jurnalında istifadə etmişdir... Aha! Mən burada əla bir albom tapmışam!


Fotoları çəkdiyim məkanlar: Serengeti, Tarangire, Nqoronqoro, Lake Manyara, Aruşa (Tanzaniya)\nTanzaniyanın Zənzibar adası barədə ayrıca xəbərçilik etmişdim. Bəs ümumilikdə Tanzaniyanın özündə nə var, nə yox?\n🏝 «Biri az olar» deyib iki paytaxt yaradıblar: tarixi paytaxtı olan Dar Əs-Salaam inzibati mərkəzi, qanunverici paytaxtı isə Dodoma şəhəri.\n🏝 «Tanzaniya» sözü ölkəni təşkil edən iki keçmiş koloniyanın adlarından əmələ gəlib: Tanqanika və Zənzibar.\n🏝 Hələ 19-cu əsrdə hər ay Tanzaniyadan 3000-dək adam qul kimi başqa ölkələrə aparılırdı.\n🏝 Əhalisi 50 milyonadəkdir. Amma onların cəmi 2%-i 60 yaşınadək yaşayır.\n🏝 Rəsmi dilləri – ingilis dili və suahilidir. Rəsmi məlumata görə, əhalinin 5%-dən az bir hissəsi ingilis dilində danışa bilir. Amma, sözün düzü, orda olduğumuz müddətdə ünsiyytədə olduğumuz hər kəs ingiliscə bilirdi.\n🏝 Dünya üzrə vəhşi heyvanların hər kvadrat kilometrə toplanmasına görə ən yüksək göstərici elə Tanzaniyadadır: ölkə ərazisində 4 milyon fərdədək vəhşi heyvan növü var.\n🏝 Ölkənin şimal-şərqindəki Kilimancaro dağı Afrikanın ən hündür dağıdır (5895 m).\n🏝 Tanzaniyanın ərazisinin 30%-ni qoruqlar təşkil edir. Ölkədə cəmi 12 milli park, 13 qoruq və 38 qorunan təbii ərazi var.\n🏝 Dünyada ən böyük krater də bu ölkədədir: Nqoronqoro kraterinin ərazisi 264 kv km-dir ki, bu da bəzi kiçik öplkələrin ərazisindən də böyükdür. Yeri gəlmişkən, «nqoro» kergədan deməkdir, amma bəxtimizdən bir dənə də nqoro görmədik, dedilər hava çox istidir, yatırlar kölgəlikdə.\n🏝 Ölkə ərazisində 162 müxtəlif qəbilə yaşayır.\n🏝 1946-cı ildə Zənzibar adasında dünyaca məşhur müğənni, «QUEEN» qrupunun solisti Freddi Merküri anadan olub.\n🏝 Tanzaniyanın qərbindəki Tanqanika gölü dünyada Baykal gölündən sonra ikinci ən dərin göl sayılır.\n🏝 1962-ci ildə Tanzaniyada gülüş epidemiyası yayılıb. 1000 nəfərədək adam 18 ay ərzində bir saatdan bir neçə gün müddətinədək gülə-gülə yaşayıblar. Epidemiyanın yaranma səbəbini hələ də bilən yoxdur.\n🏝 Tanzaniyalılar özlüyündə çox gənc millətdir. Əhalinin cəmi 2,5%-i 65 yaşından yuxarıdır. Orta yaş həddi isə 18 yaşdan da aşağıdır.\n🏝 Tanzaniyada albinoslar başqa ölkələrə nisbətən daha tez-tez doğulur. Dünya üzrə bu göstərici 1:20 000 olduğu halda, Tanzaniyada 1:3000-dir.\n🏝 1896-cı ilin avqustun 27-də müasir Tanzaniyanın ərazisində İngiltərə-Zənzibar müharibəsi baş verib. Bu müharibə tarixə ən qısa müharibə kimi düşüb. Çünki cəmi 38 dəqiqə davam edib. Böyük İngiltərə ordusuna qarşı cəmi 1 topla çıxan zənzibarlılar qəhrəmancasına 38 dəqiqə döyüşüblər. Kişi kimi də darmadağın ediliblər.\nÖkədə ən populyar idman növləri futbol, voleybol və boksdur.\nTags: ada, Afrika, massai, Tanzaniya, təbiət, zənzibar


"Tesla"nın pilotsuz taksilərindən YENİ XƏBƏR - FOTO, VİDEO\n24-04-2019 19:48 - Lent.az - İKT 12\nTesla şirkətinin Palo-Alto şəhərindəki baş ofisində yeni dövriyyəyə çıxarılacaq pilotsuz taxlərə həsr olunmuş “Tesla Autonomy Investor Day” adlı tədbir keçirilib. Lent.az technote-a istinadla tədbirdə olan vacib məqamları təqdim edir: Robotaxi: Bu, taksi şəklində fəaliyyət göstərəcək avtopilot sistemli elektromobillər şəbəkəsidir. Artıq 2020-ci ildə bütün Tesla elektromobil modelləri bu şəbəkəyə qoşulmağa imkan verəcək xüsusi proqram təminatı yenilənməsi əldə edəcəklər. Tesla elektromobillərinin sahibləri xüsusi mobil tətbiq vasitəsilə öz elektromobillərini sözügedən Robotaxi servisinə əlavə edə biləcəklər və bu üsulla onlar gəlir əldə edəcəklər. İstənilən şəxs Uber-də olduğu kimi müəyyən məntəqəyə çatmaq üçün Tesla elektromobilini sifariş edə biləcək. Elon Musk-ın hesablamalarına əsasən gələn ilin sonuna kimi Robotaxi servisində 1 milyondan çox avtomobil olacaq. Musk onu da qeyd edib ki, istehlakçılar Tesla elektromobillərindən başqa avtomobil almaq istəyən zaman ciddi şəkildə düşünməlidirlər. Belə ki, bugünki gündə Tesla şirkəti tamamilə avtonom şəkildə çalışacaq nəqliyyat vasitəsini təklif edəcək yeganə şirkətdir. “Maliyyə nöqteyi nəzərdən Tesla-dan başqa hansısa avtomobili almaq dəlicəsinə bir hərəkətdir. Robotaxi şəklində fəaliyyət göstərəcək Model 3 elektromobili sizə il ərzində 30.000$ gəlir gətirə bilər”. Avtonom idarəetmə sisteminə sahib tamamilə elektrikləşdirilmiş nəqliyyat növlərini özündə birləşdirən virtul taksi parkı. Həqiqətən də çox iddialı səslənir. Sükansız və pedalsız avtomobil: Musk onu da bildirib ki, növbəti 2 il ərzində şirkət sükansız elektromobil modelini istehsal edəcək. “Düşünürəm ki, elə bir dönüş nöqtəsi olacaq ki, insanlar sükanlı və ya avtonom sürmə tərzi arasında seçim etməli olacaqlar. Qanunvericilik sükandan tamamilə imtinaya icazə verəndən sonra biz sadəcə olaraq elektromobillərdə həmin sükanları aradan qaldıracağıq. Bunun baş vermə mümkünlüyü 100%-dir. İstehlakçılar bunu istəyəcəklər” – deyə Musk bildirib. Full Self-Driving computer: Bu, tamamilə avtonom idarəetmə kompüteridir. Tesla şirkəti öz avtopilot sistemi üçün olan kompüterinin bütün özəllikləri barəsində məlumat verib. Musk-ın sözlərinə əsasən bu, bugünki gündə dünyanın ən yaxşı çipidir. Onun sözlərinə əsasən dünyada elə bir çip yoxdur ki, xüsusi olaraq neyron şəbəkəsi üçün hazırlansın. Buna görə də onlar bu cür çipi yaratmaq və ona xüsusi proqram təminatını yazmaq qərarını veriblər. Məlumata əsasən yeni çip Nvidia cihazları əsasında yaradılmış avtopilot sistemlərindən 21 dəfə daha yaxşı çalışır. Tesla şirkətinin avtopilot sisteminin təchizat şöbəsinin rəhbəri Pete Bannon bildirib ki, o indiyənə kimi yaxşılaşdırma qiymətləndiricisinin 3-ü keçdiyi heç bir çip üzərində çalışmayıb. Onu da qeyd etmək lazımdır ki, Pete Bannon daha öncə Apple şirkətinin çipləri üzərində çalışıb.\nMusk onu da qeyd edib ki, istehlakçılar Tesla elektromobillərindən başqa avtomobil almaq istəyən zaman ciddi şəkildə düşünməlidirlər. Sükansız və pedalsız avtomobil: Musk onu da bildirib ki, növbəti 2 il ərzində şirkət sükansız elektromobil modelini istehsal edəcək.\nÜzdə qırışlar niyə artır?\n24-04-2019 23:38 - Lent.az - İKT\nStress Stress keçirildiyi zaman əzələlərin dartılması dəridə cizgilərin yaranmasına səbəb olur. Uzun zaman eyni pozada qalan dəri nəfəs almır və üzdə xətlərin əmələ gəlməsi dərinin qırışmasına gətirib çıxarır.\nNorveçdə elektrik mühərriki ilə işləyən amfibiya təyyarə havaya qalxıb - FOTOLAR\n24-04-2019 20:50 - Atv.az - İKT\nNorveçdə elektrik mühərriki ilə işləyən amfibiya təyyarə havaya qalxıb. Çəkisi 100 kiloqram olan, ionlu-litiumlu batareyalarla qidalanan 97 kVt-lıq gücə malik elektrik mühərrikli prototipin uçuşu təyyarəyə ümumilikdə 35 dəqiqə müddətində uçmaq imkanı verib.\n24-04-2019 17:14 - Milli.az - İKT\nYasamal rayonunun İnşaatçılar küçəsi, 1 ünvanında su sayğacları oğurlanıb. Milli. Az ARB TV-yə istinadən xəbər verir ki, hadisə gecə saatlarında 5 mərtəbəli binanın sonuncu mərtəbəsində qeydə alınıb. Həmin mərtəbənin hər 3 mənzilinin su xətti sayğaca giriş hissədən bağlanıb. Hadisə gecə 02:00 ilə 05:00 arası baş verib.\nTürkiyədən gələn uzman-ortodont “İstanbul NS” klinikasında ödənişsiz qəbul keçirəcək\n24-04-2019 16:30 - Azxeber.com - İKT\nƏyri dişlərin düzəldilməsi, diş, çənə və üzdəki uyğunsuzluqların aradan qaldırılması artıq xəyal deyil! AZXEBER.COM xəbər verir ki, İstanbul NS klinikası əyri dişlərin düzəldilməsi, diş, çənə və üzdəki uyğunsuzluqların aradan qaldırılması üçün Türkiyədən həkim dəvət edib.\n24-04-2019 12:09 - Xezerxeber.az - İKT\nPortal vasitəsilə vətəndaşlar sistemə qoşulmuş müxtəlif struktur və şirkətlərin xidmətlərindən istifadə edəcək. "ASAN Pay” bank, mobil, kommunal, lizinq, vergi, miqrasiya, məhkəmə kimi xidmətlər daxil olmaqla 541 növ xidmət üzrə ödəniş etməyə imkan verəcək.\n24-04-2019 10:32 - Ona.az - İKT\nDünyada ilk dəfə ABŞ-ın “InSight” enmə aparatına quraşdırılmış Fransaya məxsus SEIS seysometri Marsda olan zəlzələni qeydə alıb. Bildirir ki, aprelin 6-da seysometr ABŞ-ın “Apollo” kosmik gəmisinin uçuşu zamanı ayda oxşar siqnallar aşkar edib.\n24-04-2019 00:00 - Sonxeber.az - İKT\nDünya Səhiyyə Təşkilatı, məişət əşyalarının tərkibində orqanizmə ziyanlı olan 800 kimyəvi maddənin adını açıqlayıb. Tədqiqat nəticəsində məlum olmuşdur ki, mikrodalğalı sobada qızdırılan plastik qabların 95%-dən kimyəvi maddələr ayrılır.\n3 ayda Azərbaycan əhalisinin gəlirləri 12 milyard manatdan çox olub\n24-04-2019 23:14 - Lent.az - İqtisadiyyat\nCavad Zərif: "İran ABŞ-la məhkumların mübadiləsinə hazırdır"\n24-04-2019 18:39 - Lent.az - Siyasət\nİranın xarici işlər naziri Məhəmməd Cavad Zərif ölkəsinin ABŞ-la məhkumların mübadiləsinə hazır olduğunu bildirib.\n24-04-2019 17:49 - Lent.az - İdman\n“Biz Bakıya xal zonasına düşmək seriyamızı uzatmaq niyyəti ilə yollanırıq”. ONA -nın məlumatına görə, bunu “Formula-1” üzrə “Reysinq Point” komandasının rəhbəri Otmar Zafnauer deyib. Başa düşürük ki, turnir cədvəlinin ortalarında gərgin mübarizə var və hələ heç bir komanda uzaqlaşa bilməyib.\n24-04-2019 17:24 - Lent.az - Siyasət\nPrezident İlham Əliyevin imzaladığı Fərmanla “Gənclər siyasəti haqqında” Qanuna dəyişiklik edildi və artıq könüllük fəaliyyətinin təbliği dövlət gənclər siyasətinin vəzifəsinə çevrilib. Bildirib ki, Azərbaycan Prezidenti İlham Əliyevin 2018-ci il 6 iyul tarixli Fərmanına əsasən Azərbaycan Respublikasının Diasporla İş üzrə Dövlət Komitəsinin tabeliyində Azərbaycan Diasporuna Dəstək Fondu yaradılıb.\n“Formula-1”: Sam Smitin Bakı konserti gözlənilməz səbəbdən ləğv olundu\n24-04-2019 11:32 - Lent.az - Mədəniyyət\n“Formula-1”: Sam Smitin Bakı konserti gözlənilməz səbəbdən ləğv olunub Məşhur müğənni Sam Simitin “Formula-1” üzrə SOCAR Azərbaycan Qran-prisi çərçivəsində Bakıda keçirilməli olan konsert proqramı baş tutmayacaq. Bu barədə ONA -ya məlumatı Bakı Şəhər Halqası Əməliyyat Şirkətindən (BŞH) veriblər.\nFərda: "İntihar edə bilərəm, özü də dəf kimi"\n24-04-2019 11:15 - Lent.az - Mədəniyyət\nBir müddət öncə aktyor sənətindən uzaqlaşdığını deyən Fərda Xudaverdiyev açıqlama verib. Lent.az -ın məlumatına görə, aktyor “Hər şey daxil” verilişində bildirib ki, bu açıqlamadan sonra depressiyaya düşüb: “Mən bu sənətlə nəfəs alıram.\nQuşçuluq fermasında yanğın\n24-04-2019 09:25 - Lent.az - Hadisə\nONA-nın şimal bürosunun verdiyi məlumata görə, hadisə rayonun Qaraçı kəndində qeydə alınıb. Kənd sakini, 1956-cı il təvəllüdlü Hacıyev Mahir Cəfər oğluna məxsus ümumi sahəsi 1800 kv, olan quşçuluq fermasının 150 kv.


“Hökumətin elmə və təhsilə diqqəti artırılmalıdır” Siyasət\nQüdrət Həsənquliyev: "Elmə və təhsilə kifayət qədər vəsait ayırmadan, diqqət göstərmədən o ölkənin sürətli inkişafını təmin etmək xeyli dərəcədə çətin olacaq"\n"Ələt azad iqtisadi zona haqqında" qanun müzakirə olunarkən mən söyləmişdim ki, belə bir azad iqtisadi zonanın yaradılması Azərbaycan üçün son dərəcə həyati əhəmiyyətli məsələdir. Bunu alqişlamışdım, o cümlədən qanun layihəsinin müəlliflərinə də öz dərin təşəkkürümü bildirmişdim".\nBunu Milli Məclisin plenar iclasında Bütöv Azərbaycan Xalq Cəbhəsi Partiyasının (BAXCP) sədri, millət vəkili Qüdrət Həsənquliyev "Normativ hüquqi aktlar haqqında" qanun layihəsinin müzakirəsi zamanı deyib: "Amma eyni zamanda söyləmişdim ki, qanunda müəyyən müddəalar Azərbaycan Respublikasının Konstitusuyası ilə ziddiyyət təşkil təşkil edir. Konstitusiyanın 147-ci maddəsinin 3-cü hissəsinə görə, Azərbaycanda qanunvericilik sisteminin əsasını Azərbaycan Respublikasının Konstitusiyası təşkil edir. Konstitusiyanın 94-cü maddəsinə görə, Milli Məclisin müəyyən etdiyi qaydalar müəyyən olunub. Həmin qaydalara görə, əmək qanunvericiliyi, ekoloji məsələlərlə bağlı qaydaları müəyyən etmək yalnız Milli Məclisin səlahiyyətinə aiddir. Biz indi bu Konstitusiya qanununa düzəliş etməklə əslində hətta Azərbaycan ərazisinin bir hissəsində olmuş olsa belə səlahiyyət veririk ki, azad iqtisadi zonanın səlahiyyətli qurumu belə bir ümumi qaydalar müəyyənləşdirsin. Mən söylədim ki, bu Konstitusiyaya ziddir və Milli Məclisin səlahiyyətlərinə birbaşa müdaxilədir. Eyni zamanda komitənin iclasında da məsələ qaldırdım və orada söylədim ki, tutaq ki, ekologiya, əmək qanunvericiliyi, əmək mübahisələrinin həlli ilə bağlı bizim bu gün qüvvədə olan qanunvericiliyimizdə nələr çatışmır, nələr beynəlxalq standartlara uyğun deyil? Əgər uyğun deyilsə və azad iqtisadi zonanın səlahiyyətli qurumunda olacaq şəxslər bu məsələlərdə doğrudan da Milli Məclisin üzvlərindən daha hazırlıqlıdırlarsa, qoy öz təkliflərini versinlər və biz də qüvvədə olan qanunvericilik aktlarına həmin dəyişiklikləri edək. Hörmətli Valeh müəllim həmin iclasda dedi ki, əslində bizim mövcud qanunvericiliyimiz də beynəlxalq standartlara uyğndur, amma həcmi böyük olduğuna görə, onu heç bir xarici investor oxumayacaq. Qanunun həcmi böyükdürsə, gəlin həmin investorlar üçün qanundan çıxarışlar edək. Qoy həmin çıxarışlarla tanış olsunlar. Amma hesab edirəm ki, bütünlüklə Milli Məclisin həll etməli olduğu məsələlərin ayrıca bir quruma verilməsi doğru deyil. Əgər ehtiyac varsa azad iqtisadi zonadakı səlahiyyətli qurumun hazırladığı qaydaları biz Milli Məclisdə təsdiq edə bilərik. Yəni bu məsələnin həllinin yolu budur. Amma azad iqtisadi zonadakı səlahiyyətli quruma ümumi qaydalar müəyyən etmək səlahiyyəti vermilməsi düzgün deyil. Tutaq ki, orada işçilər üçün üstünlüklər müəyyən olunacaqsa, qoy bu elə Azərbaycanən hər yeri üçün olsun. Orada ekoloji baxımdan daha ciddi qanunlar qəbul olunacaqsa, o zaman elə millət vəkilləri də daxil olmaqla Azərbaycanın digər vətəndaşları üçün, digər bölgələrdə də ekoloji vəziyyətin yaxşılaşdırılması ilə bağlı qanunlar qəbul edilsin. Yox, əgər pis olacaqsa, o zaman biz niyə buna imkan veririk? Bu baxımdan hesab edirəm ki, bütün dünyada azad iqtisadi zonalarda əsasən diqqət yetirilir ki, xarici investor ora niyə vəsait qoyur. Müyyənləşdirilir ki, xarici investor üçün hansı vergi güzəştləri nəzərdə tutulur, yaxud tamamilə vergidən, gömrük rüsumundan azad olunur. Tutaq ki, öz mallarının Azərbaycanın digər bölgəsinə satılması ilə bağlı güzəştlər nəzərdə tutula bilər. Amma bir daha söyləyirəm, müəyyən olunan ümumi qaydalarla, əmək hüququları, ekologiya, əmək mübahisələrinin həlli ilə bağlı orada güzəştlər nəzərdə tutula bilməz".\n"Kampusları olmayan universitetlər ciddi qəbul olunmur"\nMillət vəkili həmçinin "Azərbaycan Respublikasının 2017-ci il Dövlət Büdcəsinin İcrası haqqında" qanun layihəsi ilə bağlı da fikirlərini bölüşüb: "Əlbəttə çox müsbət haldır ki, Vergilər Nazirliyi və Dövlət Gömrük Komitəsi öz vəzifələrini layiqincə yerinə yetirib. Büdcənin gəlirlər hissəsi bu iki sturktur tərəfindən tam icra olunub. O cümlədən Dövlət Neft Fondu lazım olan vəsaiti ayırıb və icmal büdcənin gəlirləri 104, 8 faiz yerinə yetirilib. Mən, əlbəttə vaxtın azlığını nəzərə alıb yalnız bir məsələnin üzərində dayanacağam. Bu da ondan ibarətdir ki, büdcənin gəlirlər hissəsi tam yerinə yetirilsə də, bəzi sahələr üzrə maliyyələşdirmədə problemlər olub".\nMillət vəlkili elm və təhsil sahəsinə ayrılan xərclərin yetərli olmadığını deyib: "Məni ən çox narahat edən məsələ elm xərcləri ilə bağlıdır. Bizdə büdcənin cəmi 0,6 faizi elm xərclərinə ayrılır. Bu da təqribən təqribən 118 milyon vəsaitdir. Bu qədər az bir vəsaitdən də 8 milyon 220 min manat istifadə edilməyib. Yəni buna bir aydınlıq gətirilsəydi çox yaxşı olardı. Halbuki inkişaf etmiş ölıkələrdə büdcə xərclərinin təqribən 4 faizə qədəri elm xərclərinə ayrılır.\nHesab edirəm ki, hökumətin elmə və təshilə diqqəti ciddi dərəcədə artırılmalıdır və bu sahəyə daha çox vəsait yönəldilməlidir. O cümlədən hökumət çalışmalıdır ki, sahibkarlar təhsil prosesinə qatılsınlar və məktəbəqədər müəssisələrin, yeni universitetlərin yaradılması istiqamətində sahibkarlar yaxından iştirak etsinlər. Ümumiyyətlə isə mən, büdcənin icrası ilə bağlı qanun layihəsinə səs verəcəyəm" .\n"Torpaq icarəsi haqqında" qanuna edilən dəyişikliklərlə bağlı da fikirlərini bölüşən millət vəkili bildirib ki, qanunun 10-cu maddəsi torpaqların icarəyə verilməsi qaydaları adlanır: "Orada da 6-ci bənddə göstərilir ki, dövlət torpaqlarının torpaq müsabiqələri və ya hərracları vasitəsilə icarəyə verilməsini müvafiq icra hakimiyyəti orqanı həyata keçirir. Kənd təsərrüfatı torpaqları da dövlət torpaqlarıdır. Belə çıxır ki, biz artıq müsabiqədən və hərracdan kənar torpaqların icarəyə verilməsi barədə düşünürük. Ona görə də düşünürəm ki, "Normativ Hüqiq Aktlar haqqında" Azərbaycan Respublikasının Konstitusiya qanunun 45 və 47-ci maddələrinə görə, bu tipli layihələr korrupsiyaya yol aça bilən halların yarana biləcəyi üçün kriminoloji ekspertizadan keçirilməlidir. Ona görə də mən, sadəcə hörmətli Eldar müəllimə sual vermək istəyirım ki, dövlət mülkiyyətində olan kənd təsərrüfatı təyinatlı torpaqların biz niyə müsabiqə və hərraclar yolu ilə icarəyə verilməsi, yaxud satışını təşkil etmirik? Yəni 10-1-ci maddədə belə çıxır ki, hansısa orqana müraciətdən, ərizədə özü haqqında məlumat verməkdən söhbət gedir. Yəni müsabiqədə və hərracda iştirakdan söhbət getmir. Sadəcə buna aydırnlıq gətirilməsini istəyirəm".


"Məktəbimiz Təhsil Nazirliyi və BŞTİ-nin göstərişləri ilə sağlam gələcəyə doğru inamla addımlayır" – Direktor\nBakı Şəhəri üzrə Təhsil İdarəsi və AzEdu Təhsil Portalı tərəfindən məktəb direktorları üçün nəzərdə tutulan “Tədrisin təşkili: yeni şərait, yeni qaydalar” layihəsinin növbəti qonağı Bakı şəhəri 39 nömrəli tam orta məktəbin direktoru Tahirə Şükürovadır.\nTəhsil sisteminin dünyada baş verən hər hansı bir qlobal təhlükə səbəbindən normal axarından çıxması inkişaf etmiş cəmiyyətlərdə davamlı ola bilməz. Belə ki, COVID-19-la əlaqədar təhsil müəssisələrinin bağlanması xeyli çəksə də, ölkəmizdə qabaqlayıcı tədbirlər də vaxtında görüldü.\nHamı üçün təhsilin əlçatanlığı təmin olundu, Təhsil Nazirliyi tərəfindən çevik qərarlar qəbul edildi. Məktəblərin bağlanmasından 1 həftə sonra teledərslərə başlanıldı. Fasiləsiz dərsləri təmin etmək üçün teledərslərdən istifadə etməklə şagirdləri bu prosesə cəlb etmək mümkün oldu.\nDüşünürəm ki, ilkin məqamda distant təhsil uğurlu alındı, şagirdlər təhsildən kənarda qalmadılar. Daha sonra “Virtual məktəb” layihəsi təhsilverənlərin və təhsilalanların istifadəsinə verildi. Tədricən bu proses daha da təkmilləşdirilərək “Microsoft Teams” platforması üzərindən davam etdirildi. Rəhbərlik etdiyim təhsil müəssisəsinin kollektivi koronavirus pandemiyasının yaratdığı çətinlikləri təmkinlə qarşılamağı bacardı. Pandemiya zamanı bütün məktəb kollektivi olaraq edə biləcəyimiz ən önəmli iş, təhsil müəssisəsinin mövcud vəziyyətini öyrənmək oldu. Bunun üçün “Strategiya alət qutu”sunu yaratdıq, buraya koronavirus infeksiyası ilə bağlı müvafiq situasiyaları daxil etdik. Burada peşəkar öyrənməyə və yeni şəraitə adaptasiya olmaq, araşdırma ilə məşğul olmaq və idarəetmə işini planlaşdırmaq, Nərimanov rayonu üzrə məktəb direktorları ilə onlayn formada müntəzəm fikir mübadiləsi etmək, panika və stressi azaldan vasitələri araşdırmaq, onlayn şəbəkələrdən istifadə etmək bacarıqları kimi məsələlər əksini tapmışdı.\nİlk olaraq, problemi həll etmək, birgə fəaliyyət göstərmək üçün məktəb kollektivini ruhlandırmaq qarşıya qoyulan əsas məqsədlərdən idi. Mövcud vəziyyətlə əlaqədar əyani tədris fəaliyyətini dayandırdıqdan sonra dərslər distant formada təşkil edilməyə başladı. Bir çox müəllimlərin distant təhsillə bağlı az təcrübəsi olsa da, bunun öhdəsindən asanlıqla gələ bildilər. Bunun üçün müəllimlərimiz Təhsil Nazirliyi tərəfindən təşkil olunan təlimlərə cəlb olundular.\nQeyd edim ki, koronavirus pandemiyası bizi qorxutmadı, əksinə daha çox çalışmaq, məsuliyyətli, yeniliklərə hər zaman hazır olmaq kimi vərdişləri aşıladı. Məhz müəllimlərin əzmkarlığı və şagirdlərin çalışqanlığı nəticəsində məktəbimiz bir sıra uğurlara imza atdı. Belə ki, iyun ayında məktəbimizin VIII sinif şagirdi “Virtual əlaçı” layihəsinin qalib oldu və Təhsil naziri ilə videogörüşdə iştirak etdi. STEAM layihəsi çərçivəsində respublikanın orta ümumi təhsil məktəblərinin VI və VII sinif şagirdləri arasında “İlk Məktəb Hakatonu (First School Hackaton) 2021” mövzusunda onlayn müsabiqə keçirildi. Məktəbimizin şagirdi işlədiyi “STEAM Azərbaycan məktəbi” layihəsini final mərhələdə müvəffəqiyyətlə təqdim edərək müsabiqədə III yeri tutdu. Bundan əlavə, rəhbərlik etdiyim məktəb Təhsil Nazirliyinin təhsildə inkişaf və innovasiyalar üzrə III qrant müsabiqəsində “İKT-İRS” layihəsi ilə qalib oldu.\nLayihənin icrasına 2019-cu ildə başlansa da, layihənin bağlanması 2020-ci il mart ayının 13-də nəzərdə tutulmuşdu. Mövcud şəraitə uyğun olaraq iyun ayının 30-da “İKT-İRS” layihəsinin bağlanış mərasimi Bakı Şəhəri üzrə Təhsil İdarəsinin Ümumtəhsil sektorunun müdiri Fuad Babayev, Nərimanov rayon məktəb direktorları, məktəbimizin kollektivi III sinif şagirdləri və valideynlərin iştirakı ilə onlayn formada keçirildi. Tədbirdə şagirdlər pandemiyadan əvvəl bağlanış mərasimi üçün “Turac və Sehirli daraq” nağılı əsasında hazırladıqları səhnəciyi onlayn qaydada qonaqlara nümayiş etdirdilər. Eyni zamanda virusun yayılmasının qarşısının alınması üçün şagird və müəllimlərimiz “Evdə qal-sağlam qal”, “Biz birlikdə güclüyük” kimi videoçarxlar cəmiyyətə öz çağırışlarını etdilər. Hər kəsin koronavirus təhlükəsi haqqında məlumatlandırılması üçün məktəbimizin psixoloqu Təhsil Nazirliyinin təşkil etdiyi “Qaynar xətt” layihəsinə qoşuldu. Müxtəlif yaş dövründən olan insanları, böyükləri, yaşlıları, valideynləri dinləyib lazımi tövsiyələrini verdi. Eyni zamanda Təhsil Nazirliyinin və Psixologiya Elmi Tədqiqat İnstitunun birgə layihəsi olan “Virtual məktəb” layihəsində, Bakı Şəhəri üzrə Təhsil İdarəsi tərəfindən keçirilən sosial-maarifləndirmə layihəsində iştirak etdi. Bütün bunların nəticəsində məktəbimizin şagird və valideynləri mütəmadi psixoloji dəstək ala bildilər.\nPandemiya dövründə bütün soydaşlarımız kimi, rəhbərlik etdiyim təhsil müəssisəsinin kollektivi üçün də ən yüksək əhval-ruhiyyə yaradan amil Vətən müharibəsində Ali Baş Komandan İlham Əliyevin rəhbərliyi altında Ordumuzun qələbəsi oldu. Müharibənin ilk anlarında torpağı, doğulduğu yurd düşmən tapdağından azad olunacaq bir ziyalı və Milli Qəhrəman Şahlar Şükürovun bacısı kimi KİV-də çıxış edərək Ali Baş Komandanımıza minnətdarlığımı və bu müharibənin mütləq qələbə ilə başa çatacağına əminliyimi ifadə etmişdim. Eyni zamanda, şagird və müəllimlərimiz 44 günlük Vətən müharibəsi dövründə mütəmadi olaraq qələbəyə aid videoçarxlar hazırlayıb sosial şəbəkələrdə paylaşır, Ali Baş Komandana və Ordumuza dəstək olurdular. Həmçinin şagirdlərimiz “Əsgərə məktub” layihəsində iştirak edərək öz ürək sözlərini Azərbaycan əsgərlərinə göndərir, onlar üçün sovqat hazırlayaraq cəbhə bölgəsinə yollayırdılar.\nMövcud karantin qaydalarına uyğun olaraq noyabr ayından təhsilin distant formaya keçməsindən sonra Təhsil Nazirliyinin "Azərbaycan xalqının tarixi qələbəsinin tədrisdə əks etdirilməsi haqqında" Faəliyyət Planına uyğun olaraq bütün siniflərdə tədbirlərin icrası yerinə yetirildi. Belə ki, “Azərbaycan Respublikasının Prezidenti, Ali Baş Komandan cənab İlham Əliyevin Vətən müharibəsi dövründə Azərbaycan dövlətini Şanlı Qələbəyə aparan daxili və xarici siyasəti” mövzusunda bütün siniflərdə distant seminar və dərslər təşkil edildi və şagirdlər tərəfindən videoçarxlar hazırlandı. "Vətən müharibəsi-Qarabağ zəfəri" adlı elmi-praktiki konfrans-müsabiqədə məktəbimizin VIII sinif şagirdi də qaliblər sırasında yer aldı.\nNərimanov Rayon Gənclər və İdman İdarəsinin təşkilatçılığı ilə “Azərbaycan gəncliyi 2017-2021-ci illərdə Dövlət Proqramı”nda Vətənə sevgi hisslərinin aşılanması, onlar arasında vətənpərvərlik ruhunun təbliğ olunması məqsədi ilə keçirilmiş onlayn inşa və rəsm müsabiqələrinin qalibləri arasında məktəbimizin şagirdləri müxtəlif yerlərə layiq görülmüşdülər. Yuxarıda qeyd etdiyim kimi yeni şəraitin yaranması bizə mane ola bilmədi, tam əksinə biz daha da həvəsləndik və üzərimizdə daha çox çalışaraq uğurlarımızı artırdıq. “COVID-19” böhranı səbəbindən təhsil müəssisələri müəyyən müddət fəaliyyətini dayandırsa da, fevralın 1-dən ibtidai siniflər və məktəbəhazırlıq qrupları üzrə, fevralın 15-dən isə ümumi təhsil müəssisələrinin V-IX siniflərində və xüsusi məktəblərin I-IX siniflərində əyani tədrisə qayıtmaq həm bizi, həm də şagirdləri çox sevindirdi.\nLakin təhsilin davamlı olması üçün bizimdə üzərimizə böyük məsuliyyət düşür. Xüsusilə də şagirdlərin və məktəb işçilərinin sağlamlığının qorunması vacib amillərdəndir. Məktəb rəhbəri olaraq bütün lazımi tədbirlərin təşkil olunmasına şəxsən özüm nəzarət edirəm. Hər gün şagirdlərin sosial məsafə qorumaqla məktəbə daxil olması, spirtlə əllərinin silinməsi, istiliyi ölçən cihazla temperaturlarının yoxlanılması həyata keçirilir. Bu işdə “Məktəblinin dostları” da bizə yaxından köməklik göstərirlər.\nMəktəbin koridoru, otaqlar və sanitar qovşaqlar dizenfeksiya edilir, sabun və təmiz su ilə təmin olunur. Sağlamlıq risklərini və qoruyucu amilləri davamlı olaraq qiymətləndirmək üçün yeni soft proqramlar hazırlanıb. Xəstəlik hallarını və gedişatını izləmək və psixo-sosial dəstəyə ehtiyacını qiymətləndirmək üçün müəllim və şagirdlərin məktəbdə növbə ilə daxil olmasını daha məqsədəuyğun hesab olunub.\nMəktəbimiz Azərbaycan Respublikası Nazirlər Kabinentinin qərarlarını, Təhsil Nazirliyinin və Bakı Şəhəri üzrə Təhsil İdarəsinin qərar və göstərişlərini rəhbər tutaraq sağlam gələcəyə doğru inamla addımlayır. Hesab edirəm ki, birgə görülən işlər sonda öz müsbət nəticəsini verəcək və tezliklə ölkəmiz bu bəladan xilas olacaq.


NAZİM İBRAHİMOV: "GÜRCÜSTANDAKI SOYDAŞLARIMIZIN PROBLEMLƏRİNİ QALDIRMAQDA HAQLI OLDUĞUMU GÖRDÜM"\nNAZİM İBRAHİMOV: "GÜRCÜSTANDAKI SOYDAŞLARIMIZIN PROBLEMLƏRİNİ QALDIRMAQDA HAQLI OLDUĞUMU GÖRDÜM"\nSiyasət 27 Sentyabr 2005 14:00 (UTC+04:00)\n"Gürcüstanda soydaşlarımızla görüşlərimiz zamanı onların bizə məlum olan problemlərinin, çətinliklərinin bir daha şahidi olduq.\nBu problemləri qaldırmaqda, Azərbaycan ictimaiyyətinin diqqətinə çatdırmaqda və həyəcan təbili çalmaqda haqlı olduğumuzu gördüm, bunların həlli yollarını düzgün şəkildə göstərdiyimizə bir daha əmin oldum". Bu fikirləri Trend agentliyinə açıqlamasında Xarici Ölkələrdə Yaşayan Azərbaycanlılarla İş üzrə Dövlət Komitəsinin sədri Nazim İbrahimov bildirib.\nQeyd edək ki, sentyabrın 26-da Nazim İbrahimovun rəhbərliyi ilə Komitə nümayəndələrindən və Azərbaycanın bir sıra kütləvi informasiya vasitələrinin rəhbərləri və jurnalistlərdən ibarət nümayəndə heyəti sentyabrın 26-dan Gürcüstan Respublikasında səfərdədir.\nGürcüstana səfərin əsas məqsədi bu ölkədə yaşayan azərbaycanlıların problem və qayğıları ilə daha yaxından tanış olmaq, həmçinin, mövcud problemlərin həlli ilə bağlı Gürcüstanın bir sıra dövlət rəsmiləri ilə müzakirələr aparmaqdan ibarətdir. Nazim İbrahimov azərbaycanlıların yaşadıqları regionlara baş çəkib, orada soydaşlarımızla çoxsaylı görüşlər keçirib.\nKomitə sədri sentyabrın 26-da azərbaycanlıların kompakt yaşadıqları Dmanisi və Bolnisi rayonlarında olub. Sentyabrın 27-də isə o, Marneuli rayonuna yola düşəcək, azərbaycanlılarla görüşəcək, yerli sakinlərin problemlərini, şikayətlərini dinləyəcək: "Dövlət Komitəsi bundan əvvəl araşdırmalar aparıb, Gürcüstandakı soydaşlarımızla görüşlər keçirib onların problemlərini öyrənmişdi.\nYenidən gəlib onlarla görüşərək problemləri ilə yerində tanış olduqdan sonra məsələnin ciddi xarakter daşıdığını gördük"-deyə N.İbrahimov vurğulayıb.\nKomitə sədri deyib ki, soydaşlarımızın özü şahidi olduğu problemlərini Gürcüstanın dövlət orqanlarının, rəsmi şəxslərinin diqqətinə çatdıracaq.\nOnun sözlərinə görə, rayonlarda soydaşlarımızla görüşləri başa çatdıqdan sonra Gürcüstan Respublikasının dövlət orqanlarında yüksək səviyyəli rəsmi şəxslərlə görüşlər keçirəcək.\nN.İbrahimovun sözlərinə görə, Gürcüstanda səfər çərçivəsində nümayəndə heyəti Mirzə Fətəli Axundovun məzarını ziyarət edəcək, azərbaycanlılara məxsus teatr binasının açılışında iştirak edəcək.\nDövlət Komitəsinin sədri onu da qeyd edib ki, nümayəndə heyətinin azərbaycanlılar yaşayan rayonlara səfərlərinə Gürcüstan hökuməti, yerli icra orqanları tərəfindən heç bir əngəllər törədilmir, soydaşlarımızla görüşlərə şərait yaradılır.\nSubartezian quyularında SCADA sistemi tətbiq edilir (FOTO)


17-02-2021 / 15:08\n"Bir müddət vardı ki, Ermənistanın İT sahəsinə göz gəzdirmirdim. Bu gün erməni internet resurslarında rast gəldiyimi paylaşıram ki, İT sahəsi üzrə qərar qəbul edənlərimiz nəzərə alsınlar ki, məğlub ölkə yatmayıb və toparlanmağa çalışır:\n1. 17-18 fevral tarixdə İrəvanda İranın Yüksək texnologiyalar və startaplarla əlaqəli sərgisi keçiriləcək. Sərgi İranın bu ölkəyə səfər edən dövlət və biznes sektoru nümayəndələrinin səfəri çərçivəsində təşkil olunacaq.\n2. Erməni startaplarının 2020-ci ildə xeyli investisiya cəlb etdiyi bildirilir. 2020-ci ildə 192 startap qeydiyyatdan keçib.\n3. “Digitown IT” beynəlxalq innovasiya mərkəzinin qurulmasına 40 mln $ investisiya yatırılacaq. 5 min iş yeri yaratmaq nəzərdə tuturlar.\n4. İrəvan ətrafında 21 mln. $ investisya yartırmaqla “Mühəndis şəhərciyi” qururlar. Məqsəd yüksək texnoloji məhsulların ixracıdır. Vəsaitin 50% -ni Dünya Bankı verəcək.\n5. 2021-2025-ci illər üçün “Rəqəmsal Ermənistan” proqramı hazırlayırlar.\n6. Rusiya ilə münasibətləri yaxşılaşdırmağa çalışırlar. Əvvəllər ölkədən qovduqları Rusiya TV kanallarının (birisi ölkə üzə, digər ikisi İrəvan şəhəri üzrə) müsabiqədən kənar yayımına icazə verilib.\n7. Gələn ay, 25 -27 mart tarixdə Ermənistan Yüksək Texnologiylar sənayesi nazirliyi və Dövlət hərbi-sənaye Komitəsi silah və müdafiə texnologiyalarına həsr olunan “ArmHiTec-2021” sərgisini təşkil etməyi planlayırlar.\nTəəccüblənməmək mümkün deyil. Bütün hərbi arsenalı Vətən müharibəsi zamanı ordumuz tərəfindən darmadağın edildiyi bir halda nə göstərəcəkləri çox maraqlıdır.\nMən də təklif edərdim ki, hökumətimiz, bizim Müdafiə Nazirliyi məhz həmin günlərdə Ermənisatn ordusundan ələ keçirdiyimiz bütün silahlara kütləvi baxış təşkil etsin. Biz də burada onların vurulmuş və ələ keçirdiyimiz silah və texnikalarının sərgisini təşkil edək".


Bilesuvarda Veten muharibesi sehidlerinin xatire lovhesinin acilisi olub - Azadliq Xeber\nBilesuvarda Veten muharibesi sehidlerinin xatire lovhesinin acilisi olub\nBiləsuvarda Vətən müharibəsi şəhidlərinin xatirə lövhəsinin açılışı olub\nBiləsuvar rayonunda Vətən müharibəsi şəhidlərinin xatirə lövhəsinin açılış mərasimi keçirilib.\n“Report”un Muğan bürosunun məlumatına görə, Vətən Müharibəsində böyük rəşadət və igidlik göstərərək şəhidlik zirvəsinə ucalan Sahil Məmişlinin, Nicat Qasımzadənin və Elnur Əzizlinin xatirəsi ehtiramla anılıb.\nŞəhidlərimizin anım mərasimində iştirak edən Biləsuvar Rayon İcra Hakimiyyətinin rəsmiləri, rayonun hüquq-mühafizə orqanlarının rəhbərləri və ictimaiyyətin nümayəndələri şəhidlərin ata ocaqlarını ziyarət edərək valideynləri ilə görüşüblər. Mərasimdə qəhrəmanlarımızın şərəfli döyüş yolundan danışılaraq xatirələri anılıb.\nDaha sonra qəhrəman şəhidlərimizin yaşadıqları evə vurulan xatirə lövhələrinin açılışı olub.\nQeyd edək ki, Vətən Müharibəsi şəhidi Məmişli Sahil Ağaverdi oğlu – 21 avqust 1991-ci ildə Biləsuvar rayonunun Çaylı kəndində anadan olub. Azərbaycan Silahlı Qüvvələrinin giziri Sahil Məmişli 27 sentyabr 2020-ci ildə başlanan Vətən müharibəsində iştirak etmiş, Füzuli, Cəbrayıl, Qubadlı, Zəngilan uğrunda gedən döyüşlərdə qəhrəmancasına vuruşub. 11 noyabr 2020-ci il tarixdə Şuşa şəhəri uğrunda gedən döyüşlərdə şəhid olub. Şəhid Sahil Məmişli 12 noyabr 2020-ci il tarixində doğulduğu Çaylı kəndində dəfn edilib.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin Sərəncamları ilə Sahil Məmişli ölümündən sonra “Vətən uğrunda”, “Şuşanın azad olunmasına görə” və “Cəsur döyüşçü” medalları ilə təltif edilib.\nVətən Müharibəsi şəhidi Qasımzadə Nicat Höccət oğlu – 10 noyabr 2000-ci ildə Biləsuvar rayonunun Zəhmətabad kəndində anadan olub. 2007-cı ildə şəhid Ənvər Rəhmətov adına kənd tam orta məktəbində təhsil almağa başlayıb . 2018-ci ildə təhsilini başa vurub. Nicat Qasımzadə 2019-cu il yanvar ayının 3-ü həqiqi hərbi xidmətə başlayıb. İlk 3 ay Goranboy rayonunda xidmət edib. Daha sonra Ağdama yollanaraq 3 ay artilleriya qoşunlarında xidmətini davam edir. Nicat Qasımzadəyə hərbi xidməti dövründə pulemyotçu vəzifəsi verilir, daha sonra manqa komandiri olur. Xidmətinin axırıncı 2 ayını isə kiçik çavuş rütbəsi ilə başa vurur və 6 iyul 2020-ci il tarixində tərxis olunur.\nNicat, qismən səfərbərliklə 21 sentyabr 2020-ci il tarixində Səfərbərlik və Hərbi Xidmətə Çağırış üzrə Dövlət Xidməti tərəfindən hərbi xidmətə çağırıldı. O, müharibə dövründə Füzuli və Cəbrayıl istiqamətində gedən ağır döyüşlərdə iştirak etmiş və düşmənin xeyli canlı qüvvəsini məhv etmiş, bir neçə yaralı dostunu xilas etmişdir. 10 noyabrda ürəyindən aldığı qəlpə yarası nəticəsində qəhrəmancasına şəhid olub. Şəhid Nicat Qasımzadə 12 noyabr 2020-ci il tarixində doğulduğu Zəhmətabad kənd məzarıstanlığında dəfn olunub.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin Sərəncamları ilə Nicat Qasımzadə ölümündən sonra “Vətən uğrunda”, “Xocavəndin azad olunmasına görə”, “Füzulinin azad olunmasına görə”, “Şuşanın azad olunmasına görə” və “Cəsur döyüşçü”medalları medalı ilə təltif edilib.\nVətən Müharibəsi şəhidi Əzizli Elnur Şahin oğlu – 25 sentyabr 2000-ci ildə Biləsuvar şəhərində anadan olub. Azərbaycan Silahlı Qüvvələrinin müddətdən artıq həqiqi hərbi xidmət qulluqçusu Elnur Əzizli Azərbaycan Respublikasının ərazi bütövlüyü uğrunda 27 sentyabr 2020-ci il tarixdən başlayan Vətən müharibəsində iştirak etmiş, Şuşa şəhəri istiqamətində gedən döyüşlərdə vuruşmuş və düşmən hücumunun qarşısını alarkən qəhrəmancasına şəhid olub.\nŞəhid Elnur Əzizli 12 noyabr 2020-ci il tarixində Biləsuvar şəhər məzarıstanlığında dəfn olunub. Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin Sərəncamları ilə Elnur Əzizli ölümündən sonra “Vətən uğrunda”,”İgidliyə görə”, “Şuşanın azad olunmasına görə”, “Füzulinin azad olunmasına görə” və “Xocavəndin azad olunmasına görə medalları ilə təltif edilib.


"Azəriqaz" dələduzlarla bağlı açıqlama verib\n“Azəriqaz” dələduzlarla bağlı açıqlama verib\n“Azəriqaz” İstehsalat Birliyinin (İB) baş direktoru Ruslan Əliyev Xəzər rayonu, Binə qəsəbəsi yeni yaşayış massivində bir nəfərin İstehsalat Birliyinin adından istifadə etməsi, guya sonradan ödənişli (elektron-mexaniki) sayğacları müəyyən vəsait qarşılığında əvvəlcədən ödənişli (smart-kart) sayğaclarla dəyişməsi barədə yayılan məlumata münasibət bildirib.\n“Report” xəbər verir ki, Ruslan Əliyev feysbukdakı səhifəsində İstehsalat Birliyinin belə bir işçisinin olmadığını bildirib.\n“Bizə təqdim olunan fotonu araşdırdıq. Belə bir işçimizin olmadığı üzə çıxdı.\nBiz bir daha vətəndaşlara müraciət edirik. Diqqətli olun! Dələduzlara aldanmayın. Heç vaxt bizim qurumun əməkdaşlarına pul verməyin. Çünki “Azəriqaz” İB-nin əməkdaşları ödənişli xidmət göstərmir.\nHüquq-mühafizə orqanlarından da xahiş edirik ki, bu kimi hallarla mübarizədə Birliyə yardımçı olsunlar. Vətəndaşlar isə belə vəziyyətdə dərhal polisə, Baş Prokuror yanında Korrupsiyaya qarşı Mübarizə Baş İdarəsinin qaynar xəttinə müraciət etsinlər”, – deyə Ruslan Əliyev qeyd edib.\nƏvvəlki məqaləMüharibədə evini mərmi dağıtmış sakin prezidentdən kömək istəyir (VİDEO)\nNövbəti məqaləAli təhsilin magistratura səviyyəsinə yeni ixtisaslar əlavə olunub\nZaminlik nədir və o necə tənzimlənir?\nDaun sindromu olan uşaqların hüquqları


Koronavirusdan “qoruyan” preparatların insan orqanizmi üçün TƏHLÜKƏSİ – Həkimdən XƏBƏRDARLIQ – Yenicag.Az\nAna Səhifə Gündəm Koronavirusdan “qoruyan” preparatların insan orqanizmi üçün TƏHLÜKƏSİ – Həkimdən XƏBƏRDARLIQ\nKoronavirusdan “qoruyan” preparatların insan orqanizmi üçün TƏHLÜKƏSİ – Həkimdən XƏBƏRDARLIQ\nYeni Çağ Media Qrupu – Mart 26, 2020 - 13:05\n“Bəzi şəxslər həkim məsləhəti olmadan koronavirusa qarşı hidroksixloroxin (plaquenil) dərmanından istifadə edirlər”.\nBu fikirləri koronavirus pandemiyasının insan orqanizmində yaratdığı fəsadları şərh edən fleboloq-cərrah İsmayıl Əsgərov Yenicag.az-a açıqlamasında bildirib.\nİsmayıl Əsgərova görə, koronavirusa yoluxan şəxsdə xəstəlik ağır formaya keçibsə, bu halda ölüm iki əsas səbəbdən baş verir:\n“Xəstəliyin fəsadlaşması ağciyərlərin iltihabı-irinləməsi (pnevmaniya) və ürəyin iltihabı-çürüməsi (miokardit) ilə ölümə yol açır. Nəticədə ağciyər-ürək çatışmazlığı əmələ gəlir. Bu proses çox sürətlə inkişaf edir.\nOna görə də bu xəstəliyin müalicəsində virusa qarşı antiviral, mikrob əleyhinə antibiotik və imuniteti zəiflədən immunosupressiv dərmanlardan istifadə olunur. Çünki məqsəd ağciyərlərdə yarana biləcək başqa mikrob infeksiyası ilə mübarizə aparmaqdır”.\nİsmayıl Əsgərov qeyd edib ki, əslində, tibbdə immuniteti gücləndirən dərmanlar yoxdur:\n“Ona görə də koronavirusla mübarizədə immuniteti qaldırmırlar, əksinə, zəiflədirlər. Kimin orqanizmində immunitet güclüdürsə, onun özü virusla mübarizə aparır və qalib gəlir. Kimin immuniteti zəifdirsə, immmuniteti daha da zəiflədərək, iltihabı söndürməklə mübarizə aparırlar.\nƏgər immunitet əvvəldən zəif və ya müalicə prosesində uzunmüddətli zəiflədilirsə, bu halda virus da daxil olmaqla, bir çox xəstəliklər ölümlə nəticələnə bilər. İmmuniteti güclü saxlamaq üçün aktiv həyat tərzi keçirmək, stressdən uzaq olmaq, rasional qida qəbul eləmək və normal yuxu rejimində yatmaq vacibdir.\nBəzi şəxslər həkim məsləhəti olmadan koronavirusa qarşı hidroksixloroxin (plaquenil) dərmanından istifadə edir. Bu dərman immuniteti aşağı salmaqla yanaşı, bir çox xəstəliklərə qarşı bədənin müqavimətini də zəiflədir\nKoronavirusla mübarizədə əsasən, reanimatoloq, pulmonoloq ve infeksionist ixtisasından olan həkimlərlə birgə iş görmək lazımdır”.\n05.12.2021 - 18:25


Azərbaycan Universitetində “Microsoft Imagine Cup” müsabiqəsinin tanıtımı keçirilib\nAzərbaycan Universitetində təhsil alan tələbələr üçün “Microsoft Imagine Cup” innovasiya müsabiqəsinin tanıtımı təşkil olunub. "Microsoft Azərbaycan" şirkətinin Təhsildə Əməkdaşlıq proqramının meneceri Emin Axundov müsabiqənin şərtləri və nominasiyalar haqqında tələbələri məlumatlandırıb və milli seçim turuna start verildiyini diqqətə çatdırıb.\nQonaq qeyd edib ki, müsabiqə dünyanın üzləşdiyi çətin məsələlərin həlli istiqamətindəki ideyalarını biznesə çevirmək istəyən gənclər üçün böyük şans yaradır. Müsabiqə çərçivəsində tələbələrdən ibarət komandalar “Oyunlar”, “İnnovasiya” və “Dünya vətəndaşlığı” kateqoriyaları üzrə yarışacaqlar. Müsabiqədə iştirak üçün Microsoft alət, ləvazimat və texnologiyaları ilə oyunlar və proqram təminatları yaradılmalıdır. Hər komandada eyni və ya müxtəlif universitetlərin 4-dək tələbəsi təmsil oluna bilər. Komandanın ən azı bir üzvü ingilis dilində sərbəst danışmağı bacarmalı və namizədlərin yaşı 16-dan az olmamalıdır. Müsabiqədə iştirak üçün qeydiyyat yanvar ayının 5-də başa çatacaq. Milli final turu 15 apreldə, dünya finalı isə 2016-cı ilin iyul ayında baş tutacaq. Dünya finalında 3 komanda hər 3 nominasiyada 50 min dollar, 10 min dollar və 5 min dollar məbləğlərdə pul mükafatı qazanaq.\nGörüşdə universitetin rektoru Fərid Əhmədov da iştirak edib. Rektor müsabiqələrdə iştirakın tələbələr üçün əhəmiyyətini vurğulayıb və cəmiyyətdə gedən dəyişikliklərin “iştirak” ilə mümkün olduğunu diqqətə çatıdırıb.\nQeyd edək ki, “AU-2” komandası Gürcüstanın paytaxtı Tbilisi şəhərindən “Tələbələrin Beynəlxalq Proqramlaşdırma Müsabiqəsinin yarımfinal mərhələsi və Cənubi Qafqaz Açıq Çempionatı”nda fərqlənmə sertifikatına layiq görülüb. Komanda, Məmməd Kərimli (Kompüter mühəndisliyi, III kurs), Elvin Usubov (Kompüter mühəndisliyi, III kurs) və Nahidə Məmmədovadan (Riyaziyyat və informatika müəllimliyi, IV kurs) ibarətdir. Komandaya Riyaziyyat və informatika kafedrasının müəllimi Asif Paşayev rəhbərlik edir. Müsabiqə, 5-7 dekabr 2015-ci il tarixlərində Gürcüstanın paytaxtı Tbilisi şəhərində keçirilib.


Qana - ALinks\nQana haqqında məqalələr\nİyul 23, 2021 Maitri Jha Banklar, Qana, pul\nQananın bank və maliyyə işində 32 özəl bank var. Qananın mərkəzi pul orqanı Qana Bankıdır. 1957-ci ildə qurulan Qananın mərkəzi bankı, Qanadakı maliyyə qurumlarına və banklarına nəzarət edir. O da\nZaten bir iş izniniz varsa və ya Qanadasınızsa, yalnız Qanada bir iş tapmaq üçün aşağı enə bilərsiniz. Bir iş icazəniz yoxdursa, ilk etməlisiniz\nQanalıysanız, Qanalı pasport sahibləri üçün vizasız ölkələrin sayının daha az olduğunu bilməlisiniz. Pulsuz giriş təklif edən ümumilikdə 65 ölkə var. Bu xalqların fərqli sənədləri ola bilər, məsələn


Dekabrın 11-də Parisdə Avropa Şurası Parlament Assambleyasının Miqrasiya, qaçqınlar və məskunlaşma üzrə Alt Komitəsinin iclası keçirilib. Bu bərədə «Trend»ə eksklüziv olaraq Azərbaycanın Avropa Şurası Parlament Assambleyasındakı nümayəndə heyətinin üzvü, millət vəkili Elmira Axundova məlumat verib.\nOnun sözlərinə görə, iclasda niderlantlı deputat Leo Platvoetin Cənubi Qafqazda itkin düşən, əsir və girov götürülən şəxslərin sonrakı taleyi ilə bağlı hazırladığı məruzə müzakirə olunub.\n«Azərbaycanın iradlarından sonra Leo Platvoet hazırladığı məruzəni yenidən işləyib. Məruzəyə Azərbaycanın xeyrinə olan bir sıra məsələlər daxil edilib. Bundan başqa, bir sıra texniki xarakter daşıyan və daşımayan məsələlərə düzəlişlər edilib. İclasda Azərbaycanı təmsil edən millət vəkili Aydın Mirzəzadə bir sıra təkliflər irəli sürüb.»\nE.Axundova qeyd edib ki, düzəlişlərdən sonra Leo Platvoetin hazırladığı məruzə balanslaşdırılmış və obyektiv bir məruzəyə çevrilib.\nXatırladaq ki, L.Platvoetin məruzəsinin ilkin variantı Azərbaycan tərəfini qane etmirdi